Rusi optuženi za „najveći hakerski napad“ - Russia Beyond Croatia\nRusi optuženi za „najveći hakerski napad“\nHakerski napad na nizozemsku kompaniju „Spamhaus“ koja se bavi suzbijanjem spam poruka izvršili su ruski hakeri, rekao je Aleksandar Ljamin, generalni direktor ruske kompanije za borbu protiv cyber napada „Highloadlab“.\nPrema Ljaminovom mišljenju, u ovaj su napad umiješani Rusi koji se također bave suzbijanjem „internetskog smeća“ ali smatraju da je „Spamhaus“ štetan projekt. Ljamin napominje da su napadi na „Spamhaus“ bili najintenzivniji tijekom dana, po moskovskom vremenu, dok su preko noći oslabili.\nKompanija „Spamhaus“ objavila je da su napadi organizirani u Rusiji i Istočnoj Europi. Međutim, u ovoj kompaniji smatraju kako iza napada stoji nizozemski davatelj usluga „Cyberbunker“ koji negira svoju upletenost.\nIz „Spamhaus-a“ je 27. ožujka 2013. priopćeno da je na stranice kompanije izvršen „ do sada najveći hakerski napad“. U kompaniji „Spamhaus“ pretpostavljaju da je napad izvršen zbog blokade servera davatelja usluga „Cyberbunker“.\nkriminal u rusiji internet cyber rusija i nizozemska UKRATKO


OKS na Sajmu sporta 2018 - Olimpijski komitet Srbije\nOlimpijski komitet SrbijeDžudo Kajak i kanu Streljaštvo Veslanje VestiOKS na Sajmu sporta 2018\nObjavljeno u: Džudo, Kajak i kanu, Streljaštvo, Veslanje, Vesti\nNa Sajmu sporta ove godine, na štandu Olimpijskog komiteta Srbije, posetioci će moći da se druže sa olimpijcima, da vežbaju i testiraju TreninGo aplikaciju, da se upoznaju sa olimpijskim vrednostima kroz „Olimpijski čas“, ali i da naprave foto i video uspomenu sa Sajma koju će moći da podele na društvenim mrežama.\nU okviru programa „Karijera posle sporta“, sportisti svih uzrasta će na štandu OKS-a moći da otkriju svoje potencijale za karijere nakon sportskih, da razviju mrežu kontakata, da nauče da sastave radnu biografiju (CV), da se pripreme za poslovni intervju i spoznaju važne stvari za prelazak sa sportskog na poslovni teren.\nNa Sajmu sporta će se promovisati aplikacija Treningo, koja ima za cilj da podstakne na fizičku aktivnost, zdrav i aktivan način života. Svakoga dana psetioci će moći da isprobaju aplikaciju i vežbaju uz nadzor trenera. Vežbači koji odrade jedan trening i skinu aplikaciju na svoj telefon biće simbolično nagrađeni.\nŠtand Olimpijskog komiteta Srbije biće prilika da se posetioci Sajma upoznaju i druže sa olimpijcima Srbije. U subotu od 12.00 do 12.30 na štandu OKS biće džudista Aleksandar Kukolj, a od 12.30 do 13.00 veslač Marko Marjanović. Poslednjeg dana Sajma, u nedelju će od 11.00 do 11.30 tu biti Damir Mikec, a od 12.00 do 12.30 kajakaš Marko Tomićević.\nU petak će u terminu od 17.30 do 19.00 časova u Konferencijskoj sali biti održan Olimpijski čas koji će osnovcima pružiti mogućnost da se kroz niz olimpijksih radionica upoznaju sa olimpijskim vrednostima i simbolima.\nU organzaciji Komisije Žene i sport Olimpijskog komiteta Srbije, u nedelju, u terminu od 13.30 do 15.00 časova, biće ogranizovana panel diskusija na temu „Žene u sportu na rukovodećim pozicijama“. Pored ostalih jedan panelista će biti i predsednica Komisije Milena Reljin.\n← U Surdulici održan Olimpijski čas, a sa učesnicima se družila Marija Malić\nPrvog dana Sajma sporta predsednik OKS primio legende jugoslovenske košarke →


GODIŠNJI IZVEŠTAJ EK O NAPRETKU SRBIJE: Udruženje javnih tužilaca i zamenika javnih tužilaca smatra da je Izveštaj, u delu koji se odnosi na pravosuđe, objektivan\nIzveštaj EK o napretku Srbije, koji je objavljen 17. aprila 2018. godine, u delu koji se odnosi na pravosuđe je kvalitetan i objektivan, a njegovi glavni zaključci su u skladu sa ranije iznetim stavovima Udruženja tužilaca Srbije, saopšteno je iz ovog udruženja.\nUdruženje tužilaca izdvojilo je najznačajnije elemente Izveštaja u domenu struke. Kako objašnjavaju na više mesta potencira se zaključak da je opseg političkog uticaja na pravosuđe i dalje na zabrinjavajućem nivou.\n- U odnosu na funkcionisanje demokratskih institucija ukazano je da su potrebni dalji napori kako bi se osigurala sistemska saradnja između vlade i civilnog društva, naročito Konventa, u čiji sastav ulaze i strukovne organizacije sudija i tužilaca, uz napomenu da civilno društvo igra ključnu ulogu u podizanju svesti o građanskim i političkim pravima, u okruženju koje nije otvoreno za kritiku, uz negativne izjave vladinih zvaničnika- navode u Udruženju.\nKako objašnjavaju u Izveštaju o napretku Srbije izražena je zabrinutost povodom široke rasprostranjenosti korupcije i ukazano da je, s tim u vezi potrebno jačati nezavisna i regulatorna tela.\n- S tim u vezi, navedeno je da je potrebno ostvariti značajan napredak u jačanju nezavisnosti sudstva i samostalnosti tužilaštva putem izmena ustavnih i zakonskih odredbi- stoji u saopštenju Udruženja tužilaca.\nKako dalje objašnjavaju u odnosu na pitanja nezavisnosti i nepristrasnosti, izražena je zabrinutost u pogledu širokih diskrecionih ovlašćenja predsednika suda i javnih tužilaca na rad pojedinačnih sudija i zamenika tužioca, uz zaključak da takva ovlašćenja mogu uticati na nezavisnost i nepristrasnost postupanja sudova i tužilaštava.\n- Izveštaj je obuhvatio i proces ustavne reforme o pravosudnoj nezavisnosti objektivno prikazujući probleme koji su u javnoj debati postojali. Ukazano je na potrebu široke, inkluzivne i značajne javne debate vođene na konstruktivan način, a u cilju podizanja svesti o procesu ustavne reforme u zemlji. Zaključeno je da Nacrt amandmana na Ustav RS, koji treba da razmatra Venecijanska komisija, treba da bude refleksija upravo takve debate. Sa žaljenjem konstatujemo da su amandmani već poslati Venecijanskoj komisiji i da je šansa za kvalitetnu i inkluzivnu javnu raspravu, za sada, propuštena - naglašavaju u Udruženju tužilaca.\nIzveštaj o napretku Srbije u delu koji se odnosi na pravosuđe, kako dodaju u ovom strukovnom udruženju, obuhvatio je i pitanje postojanja pritiska na pravosuđe (uključujući i vlasti u pravosuđu), uz zaključak da je takav pritisak i dalje visok.\n- Sa zabrinutošću je ukazano na postojanje javnih komentara vladinih zvaničnika, čak i na najvišem nivou, o istrazi i tekućim postupcima. Ipak, konstatuje se napredak, posebno u delu koji se odnosi na rad poverenika za samostalnost Državnog veća tužilaca, koji je postupao u nekoliko slučajeva. Izveštaj je obuhvatio i podatke o budžetu sudova i tužilaštava prikazujući koliko se na budžete odvaja po glavi stanovnika. Tako, u 2017. godini ukupni budžet za sudove bio je 25,16 evra po stanovniku, a ukupan budžet za tužilaštva bio je 5,37 evra po stanovniku - naglašavaju oni.\nUdruženje javnih tužilaca i zamenika javnih tužilaca Srbije ukazuje na činjenicu da su troškovi pravosuđa, po glavi stanovnika, na samom dnu evropske lestvice i da unapređenje rada pravosuđa nije moguće samo putem izmene Ustava i zakona.\n- Već je za to neophodno povećanje budžetskih sredstava koja bi bila trošena, ne samo na troškove postupka i plate, već i na jačanje infrastrukturnih potencijala (zgrada, IT sistema i sl), kao i na kontinuiranu obuku zaposlenih u pravosuđu - zaključuje se u saopštenju.\nIzvor: Vebsajt Blic, 19.04.2018.


Kompanija "Kettal", globalni lider u svojoj branši, ove godine slavi 50 godina stvaranja modernog outdoor nameštaja. Osnovana 1966. godine, španska kompanija poznata je po izradi nagrađivanih kolekcija u saradnji sa svetski poznatim dizajnerima.\nZahvaljujući savršenoj kombinaciji umešne izrade i kreativnosti, kompanija "Kettal" je tokom 50 godina stvorila brojne inovativne proizvode u pogledu estetike, funkcionalnosti i izdržljivosti.\nJedan od značajnih faktora uspeha kompanije je saradnja sa vodećim dizajnerima iz branše, kao što je Oscar Tusquets, koja je otpočela 1994. godine.\nU skorije vreme, oformljen je dizajnerski tim "Kettal Studio" koji sarađuje sa internacionalno priznatim dizajnerima kao što su Jasper Morrison, Patricia Urquiola, Ronan e Erwan Bouroullec i Rodolfo Dordoni.\nKompanija se tokom godina razvila u lidera na tržištu outdoor nameštaja. Danas se kompanija "Kettal Group" sastoji od poznatih brendova "Kettal", "Triconfort", "Hugonet" i "Evolutif", čiji su proizvodi dostupni na svim kontinentima, u više od 60 zemalja.\nPredstavljamo neke od proizvoda koji su obeležili 50 godina rada kompanije "Kettal".\nS leva: Mondral (1996), Delta (1998), Bambu (1984), Alupicolo (1967), Mimbre (1979), Loom (1988), Ramblas (1990), Oscar (1995)\nPREPORUKA: Zavodljivi outdoor nameštaj Paola Lenti\nPatricija Urkiola kreira za "Kettal" kolekciju "Maia" koja nudi novi način trodimenzionalnog pletenja (2006)\n"Kettal" predstavlja kolekciju "Bitta" koju je dizajnirao Rodolfo Dordoni (2010)\nDizajner Jasper Morrison dizajnira za "Kettal" kolekciju "Park Life" (2012)\nPatricija Urkiola dizajnira paviljon "Cottage" (2014)\nDizajn, Kettal, 50 godina, Outdoor nameštaj, Baštenski nameštaj, Manuel Alonda, Triconfort, Hugonet, Evolutif, Bambu, Wicker, Oscar, Maia, Patricija Urkiola, Oscar Tusquets, Jasper Morrison, Patricia Urquiola, Ronan e Erwan Bouroullec, Rodolfo Dordoni, Cottage


Na putu za premium društvo: Novi model ostavlja bez daha - Noob.ba\nNa putu za premium društvo: Novi model ostavlja bez daha\nU ponudi električni, benzin i dizelski motori\npiše Noob.ba 04/02/2020, 16:37 5.1k Pregleda\nMnogi će reći kako modeli iz B-segmenta sve više liče jedni na druge, ali, jasno, svi proizvođači žele biti po nečemu jedinstveni. Novi Peugeot 208 na startu se odlučio za izbor tri motora – električni, benzin i dizelski, koji prvi put izgledaju isto.\nNajnovija generacija Peugeota 208 apsolutno odgovara globalnoj strategiji brenda koja ide u pravcu premium društva, odskače od konkurencije, prije svega, po svom oštrom i hrabrom dizajnu koji sa sobom donosi novi val energije i mladosti.\nDodatno na svoj originalan i prepoznatljiv dizajn eksterijera, Peugeot 208 dolazi i s najnovijom generacijom PEUGEOT i-Kokpita koji sadrži 3D instrument-tablu i mnoštvo sistema sigurnosti koji su bili rezervirani za premium brendove.\nKako su naveli iz Peugeota, novi 208 ističe mladolik izgled i donosi svu svoju energiju, spontanost koja ističe vrijednosti Peugeot brenda. Dizajn ovog modela odiše samopouzdanjem, uparen s inovacijama i najnovijim tehnologijama.\nDuži, širi i niži u odnosu na svog prethodnika, novi model je kreiran kao potpuno autentičan i prepoznatljiv gradski automobil, koji je svoj vizuelni identitet pojačao s tri atraktivne boje karoserije (plava, žuta i crvena) koje dodatno naglašavaju radikalan dizajn.\nNovi Peugeot 208 dolazi s najnovijom platformom PSA grupacije CMP (Common Modular Platform), koja je posvećena modelima iz B i C segmenta.\nEkonomičnost je bila ključna riječ tokom razvoja nove 208-ice, a nova platforma je doprinijela smanjenju emisije CO2 uz pomoć smanjenja težine, poboljšane aerodinamike i optimizacije pogona. Ova platforma također pruža povećan komfor (još bolja zvučna izolacija uz niži nivo vibracija) kao i nivo sigurnosti kroz uvođenje aktivnih i pasivnih sistema sigurnosti i u nižim nivoima opreme kao standard.\nSvi motori ispunjavaju najviše euro 6.d norme, a u ponudi su benzinski Puretech motori od 1.200 kubika sa 75, 100 i 130 KS, pri čemu su dva jača motora u ponudi i s automatskim osmostepenim mjenjačem. Dizel verzija sa 1.5 Hdi motorom i 100 KS je uparena s manuelnim šestostepenim mjenjačem.\nPrethodni članak Tražila razvod braka jer joj se muž rijetko kupa\nSljedeći članak Alarmantno istraživanje: Nakon bacanja cigarete, opušak danima emituju otrove


RTS :: „Ništa ali logopedi“ večeras sa Vranjkovićem u DOB-u\nMuzika „Ništa ali logopedi“ večeras sa Vranjkovićem u DOB-u\nsreda, 28. dec 2016, 08:52 -> 11:56\n„Ništa ali logopedi“ večeras sa Vranjkovićem u DOB-u\nMuzičar Nikola Vranjković održaće večeras prvi tradicionalni prednovogodišnji koncert u velikoj dvorani Doma omladine Beograda, gde će mu specijalni gost biti alternativni bend „Ništa ali logopedi“.\nDrugi prednovogodišnji koncert Vranjković će održati 29. decembra, a gost će biti sastav „Mravi“, najavila je koncertna agencija „Long plej“.\nVranjković će koncertima, koji će više od tri sata, najaviti novi, dvostruki album koji bi trebalo da se pojavi na proleće.\n„Vraćam se u veliku dvoranu DOB-a, jer se u njoj najbolje osećamo moja publika i ja. Sviraćemo pesme koje sam pravio u 'Blok autu', sa Za ovde ili za poneti i Vremeplova, kao i nekoliko novih pesama sa predstojećeg albuma koje već sviramo uživo par godina unazad... Sve što može da stane u tri i po sata. A dva koncerta neće biti sto posto ista“, najavljuje Vranjković.\nEklektični šabački alternativci „Ništa ali logopedi“ prestali su sa radom posle dva zapažena albuma Ad hok klića (1994) i Vaspostavljanje (1998), ali su se posle 18 godina nedavno ponovo okupili svirkom u matičnom gradu.\n„Informacija da se legendarna 'ABBA' ponovo okuplja primorala je i 'Logopede' da preispitaju odluku da više nikada ne zasviraju. Nakon relativno uspešnog angažmana na jednoj privatnoj rođendanskoj zabavi, na nagovor starog prijatelja benda, Nikole Vranjkovića, obreće se posle 18 godina i pred beogradskom publikom“, otkrivaju članovi benda.\n„Mravlja brigada je ponovo na okupu, vredno radimo u studiju 'Destilerija' na novom albumu, a par novih pesama ćemo rado odsvirati 29. decembra kao gosti Nikole Vranjkovića u Domu omladine. Drago nam je što nas je Nidža počastvovao pozivajući nas u goste, biće nam enormno zadovoljstvo da malo prašimo pred njegovom vernom publikom“, kažu „Mravi“.\nU Vranjkovićevom bendu nastupiće bubnjar Vladan Božilović, basista Ivan Mihailović, gitaristi Danilo Ikodinovski, Milan Vučković i Ivan Zoranović, koji svira i klavijature.\nUlaznica kupljena ranije košta 900 dinara, a na dan koncerta 1.200 dinara.


Nalazite se ovde: Mascus Srbija > Šumarska oprema > Obrada drveta, sečenje i reciklaža > Echo\nCepači za drva, drobilice za drvo i strugači (2)\nMotorne testere i testere za čišćenje (2)\nDrobilice drva / čiperi (1)\nPolovna Echo obrada drveta, sečenje i reciklaža na prodaju\nPregledaj oglase polovnih Echo obrada drveta, sečenje i reciklaža oglasa na prodaju. Možete sortirati Echo obrada drveta, sečenje i reciklaža oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Echo obrada drveta, sečenje i reciklaža u odeljku Brendovi.\nOvde je kompletna lista lista polovnih Echo obrada drveta, sečenje i reciklaža za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Nova vlast u Crnoj Gori pred ozbiljnim izazovima - NASLOVI\nNova vlast u Crnoj Gori pred ozbiljnim izazovima\nPolitika Spektar Vesti\n23/03/2021 23/03/2021 341\nZdravko Krivokapić, premijer Crne Gore za nekoliko dana je promenio svoj raniji tvrdi stav pa je od jasnog odbijanja pristao na rekonstrukciju vlade i time jasno pokazao da je vladajuća većina u Crnoj Gori raspolućena.\nIzbori u Nikšiću su pokazali da je DPS Mila Đukanovića, iako je izgubila vlast u njegovom rodnom gradu, sa 40 odsto podrške birača koliko su imali i na avgustovskim parlamentarnim izborima, i dalje pojedinačno najjača partija. „Mislim da bez obzira što se oni neće složiti oko toga šta je razlog što Đukanović i DPS nisu prošli lošije, moraju da konstatuju ono što je očigledno, a to je da tog osipanja DPS-a nema, da je Đukanović vrlo iskusan i vešt protivnik i da će iskoristiti svaku šansu koju mu oni kao njegovi protivnici dozvole“, kaže Vukadinović za Sputnjik. A izgleda da su svi zajedno to prilično dozvolili. Kako napominje naš sagovornik, tri meseca nakon formiranja vlade i šest meseci od izbora, u Crnoj Gori se glavna polemika, kritika i strelice razmenjuju unutar tabora avgustovskih pobednika.\nDa li samokritično, tek, Krivokapić je primetio da je kultura dijaloga mera demokratije i da će češće organizovati sastanke koji mogu biti korisni i dati jasne poruke i sugestije. A to je valjda bilo očekivano od starta rada vlade eksperata, pogotovo što je svakome sasvim ljudski, a ne samo politički, moralo biti jasno kako je gorak osećaj bio u ustima ljudi u Demokratskom frontu, onih koji su osvojili najveći deo glasova među onima koji su stali na crtu DPS-u. Ali možda još više i zbog toga što je tu kulturu dijaloga i zbijanje redova nametala činjenica da je vlast uzeta sa samo jednim poslaničkim mandatom više od DPS. Šta to znači vrlo brzo su se uverili prilikom izglasavanja Zakona o slobodi veroispovesti kada je URA Dritana Abazovića morala da zameni jednog poslanika drugim, onim koji je pristao da glasa za te izmene. Nije, doduše, bilo lako ni Krivokapiću da obuzdava zahteve onih koji su 30 godina čekali smenu Milovog režima, pa su sasvim nerealno mislili da se preko noći može poništiti baš sve što ih posebno žulja, od priznavanja Kosova i Metohije do članstva u NATO.\nPoseban kamen spoticanja je sitaucija u pravosuđu koje po oceni Nezavisnog udruženja pravnika Crne Gore zahteva hitne reforme. Demontaža pravosuđa koje i dalje kuca pulsom Milovog režima, još nije započeta, pa je jedan od lider Demokratskog fronta, Andrija Mandić, najavio je da se oni neće izjašnjavati ni o jednom predlogu u parlamentu dok se na dnevni red ne stave tužilački zakoni. Time je praktično najavio blokadu rada parlamenta.Vukadinović kaže da ga sitaucija u Crnoj Gori podseća na onu u Srbiji 2000. godine unutar DOS-a i sukob DS i DSS-a, s tom razlikom što će za razliku od tada razvlašćenog SPS-a Đukanović u Crnoj Gori biti na mestu predsednika još dve godine, a DPS se nije osuo i dalje je najjača stranka u Crnoj Gori.\nNiko se u Crnoj Gori, dodaje on, ne može ponašati kao da čvrsto drži kormilo vlasti i da je samo pitanje kako podeliti tu vlast između sebe. Kratko rečeno, Đukanović nije gotov i neće se predati i iskoristiće svaku šansu koju mu oni budu pružili. Zato smatra važnim što je učinjen prvi korak, što su počeli međusobno da razgovaraju.„Ovi razgovori i sastanci kojih je već bilo prethodnih dana unutar vladajuće većine mogli bi da budu nagoveštaj drugačijeg pristupa i toga su svesni i oni sami i u Frontu i u okruženju Krivokapića, ali i ostali koji čine vladajuću većinu. Demokratski front se ne može tretirati kao da nije deo vladajuće većine, ali ni Front ne sme da se ponaša kao da nije deo vladajuće većine“, ističe Vukadinović. To je, kaže, neophodno ako ne žele da omoguće povratak Đukanovića i bez obzira na zamerke koje imaju jedni prema drugima moraju maksimalno konstruktivno i kooperativno da postupaju.\nSagovornik Sputnjika je uveren da ako ne izvuku pouke postoji realna opasnost da do povratka DPS-a dođe. U tom svetlu, kaže, vidi i reteriranje premijera Krivokapića, da je ipak spreman da razgovara i o rekonstrukciji vlade i o nekim konkretnim ponudama čelnicima DF-a.Isto tako se, dodaje, nada da će doći i do promene tona i nastupa i čelnika Fronta koji su se u prethodnim danima i mesecima prema vladi odnosili kritikujući je žešće i od samog Đukanovića. Dogovora bi, smatra, moralo da bude. „Moralo bi da bude neke vrste kompromisa kojim bi vlada evoluirala u neku poluekspertsku, polupolitičku vladu sa uključivanjem pojedinih čelnika DF, uz dogovor o utvrđenom setu prioritetnih zakona koje treba uputiti skupštini. Neprihvatljivo je da se Front ponašao kao najljuća opozicija ovoj vladi, što je na neki način kažnjeno na izborima u Nikšiću sa onih 11 procenata glasova manje koje su imali nego u avgustu prošle godine“, ističe Vukadinović.\nSagovornik Sputnjika, međutim, ukazuje i na problematično ponašanje druge strane koje mora da bude prevaziđeno:„Ni premijer Krivokapić i njegovo okruženje i ostali lideri u vlasti, Abazović, Bečić, ne mogu da nastupaju tako kao da Front ne postoji, kao da nije deo vladajuće skupštinske većine. On to jeste, ali se do sada oni nisu tako ponašali, niti su ih ovi drugi tako tretirali kao deo većine. To se dakle, mora promeniti i sa jedne i sa druge strane. Mislim da će to biti najverovatniji pravac kompromisa promena odnosa DF prema vladi i da ostali moraju uvažiti činjenicu da DF čini kostur te vladajuće većine“.\nNa pitanje šta će se desiti ako se Krivokapić odluči na osnivanje partije, što je ovih dana najavio, izjavivši da je to u ovim okolnostima logično pitanje, Vukadinović smatra da na to ne treba gledati kao na senzaciju.\n„Ako se bude išlo na popunu, odnosno više-manje političku rekonstrukciju vlade, a čini mi se da će se ići u tom pravcu, onda mislim da je vrlo moguće da će premijer Krivokapić ići na formiranje sopstvene stranke. Na kraju krajeva to ne treba da bude nikakva senzacija ni skandal pošto on ima značajnu podršku u ovom trenutku u crnogorskoj javnosti i verovatno želi da kapitalizuje tu činjenicu“, ocena je urednika Nove srpske političke misli. Važno je, kako Vukadinović kaže za Spunjik, da se do sada nagomilano nepoverenje otkloni i teške reči odu u drugi plan.\nO razočarenju u novu vladu Crne Gore, za Kurir je govorio i Vladimir Pavićević, direktor podgoričkog Društva za istraživanje politike i političke teorije.\nOgromni broj građana Crne Gore koji su zagovarali razvlašćivanje Milovog DPS primećuje da se premijer ne snalazi dobro na tom mestu. Vlada Crne Gore, predvođena premijerom Zdravkom Krivokapićem, za prvih 100 dana rada se pokazala kao neekspertska i nesposobna pa bi bilo racionalno da se desi rekonstrukcija i da nova crnogorska vlada zaista krene putem reformi, kaže Pavićević.\n“Vlada Zdravka Krivokapića od starta ima nekoliko konstrukcionih grešaka, od kojih se jedna tiče neuključivanja političkih autoriteta najsnažnije pobedničke grupacije u vladu Crne Gore. Izbori u Nikšiću su pokazali da je i bez gospodina Krivokapića Demokratski front najjači na strani novih pobednika i ta činjenica je, po logici stvari, nametnula pitanje rekonstrukcije Krivokapićeve vlade” tvrdi ovaj analitičar.


Vakcinacija prioritenih grupa Fajzerom počinje u četvrtak | MINA\nNaslovnicaCovid19Vakcinacija prioritenih grupa Fajzerom počinje u četvrtak\nVakcinacija prioritenih grupa Fajzerom počinje u četvrtak\nPodgorica, (MINA) – Vakcinacija prioritetnih grupa Fajzer vakcinom počeće u četvrtak, saopšteno je iz Ministarstva zdravlja.\nIz tog Vladinog resora podsjetili su da je prvi kontingent te vakcine, 2.340 doza, od ukupno 42 hiljade, stigao u Crnu Goru.\n„Prvi pristigli kontingent namijenjen je prioritetnim grupama u koje spadaju zdravstveni radnici i osobe sa stanjima koji se smatraju klinički izuzetno ranjivima“, navodi se u saopštenju.\nU klinički izuzetno ranjive grupe spadaju primaoci transplantacija čvrstih organa, osobe sa određenim vrstama malignih neoplazmi, ljudi sa malignom neoplazmom koji su podvrgnuti aktivnoj hemoterapiji, kao i osobe sa malignom neoplazmom pluća koji su na radikalnoj radioterapiji.\n„Ljudi sa malignim neoplazmama krvi ili koštane srži poput leukemije, limfoma ili mijeloma koji su u bilo kojoj fazi liječenja, ljudi koji su na imunoterapiji ili drugoj vrsti kontinuiranog tretmana antitijelima u cilju liječenja maligne neoplazme i osobe koje imaju druge oblike ciljanih tretmana za maligne neoplazme, a koji mogu uticati na imuni sistem“, dodaje se u saopštenju.\nIz Ministarstva su naveli da u klinički ranjive grupe spadaju ljudi koji su imali transplantaciju koštane srži ili matičnih ćelija u posljednjih šest mjeseci ili koji još uvijek uzimaju/primaju imunosupresionu terapiju, kao i osobe sa teškim respiratornim stanjima, uključujući cističnu fibrozu, tešku astmu i tešku hroničnu opstruktivnu bolest pluća (HOBP).\n„Osobe sa rijetkim bolestima koje značajno povećavaju rizik od infekcija, ljudi na imunosupresivnoj terapiji koja je dovoljno snažna da značajno povećava rizik od infekcije, osobe koje imaju probleme sa slezinom, na primjer splenektomija, odrasle osobe s Down-ovim sindromom i koje su na dijalizi ili imaju hroničnu bolest bubrega (stadijum 5)“,kaže se u saopštenju.\nU klinički izuzetno ranjivu grupu spadaju žene koje su trudne sa značajnim srčanim bolestima, urođenim ili stečenim kao i tinejdžeri uzrasta od 16 do 18 godina koji imaju neku hroničnu bolest.\nIz Ministarstva su napomenuli da kada Fajzer vakcinom budu pokrivene navedene specifične grupe, sve dalje njene jedinice koje stignu u Crnu Goru biće namjenjene opštoj populaciji.\nCrna Gora očekuje turiste iz SAD-a\nGlavna vijest 13/05/2021


U Sarajevu i Mostaru počelo okupljanje u znak podrške Osmanu Mehmedagiću\nIz Koordinacije boračkih saveza FBiH ranije su naveli da protest organizuju zbog, kako kažu, dvostrukih aršina Tužilaštva BiH. Oni su naveli da su duboko uznemireni zbog hapšenja Mehmedagića, prvenstveno jer ova akcija dolazi nedugo nakon što je Mehmedagić oslobođen pred Sudom za optužbe koje mu je Tužilaštvo BiH stavljalo ranije na teret\nGrađani su se okupili danas ispred zgrade Tužilaštva Bosne i Hercegovine u Sarajevu u znak protesta zbog hapšenja Osmana Mehmedagića, direktora Obavještajno-sigurnosne agencije (OSA), javlja Anadolu Agency (AA).\nPo nalogu Tužilaštva BiH, jučer je lišen slobode Osman Mehmedagić, direktor Obavještajno-sigurnosne agencije Bosne i Hercegovine.\nKako je ranije saopćeno iz Tužilaštva BiH, lišenje slobode realizovali su policijski službenici Ministarstva unutrašnjih poslova Kantona Sarajevo.\nNeformalna grupa građana organizirala je protestno okupljanje i na mostarskom trgu Musala u znak podrške za uhapšenog Mehmedagića.\nOkupili su se u 9:30 sati, u isto vrijeme kada i demonstranti pred zgradom Tužilaštva BiH u Sarajevu, koje je također okupila neformalna grupa građana zbog hapšenja Mehmedagića.\nNa jednom od transparenata u Mostaru pisalo je "OSA je stub države! Stop političkom tužilaštvu".\nArif Fazlić, predsjednik Saveza RVI HNK, rekao je da je tu da da podršku kolegi, saborcu, ratnom vojnom invalidu Osmanu Mehmedagiću.\n"Tražimo pravedno suđenje i pravedan odnos Suda BiH, ali ovo što smo vidjeli da se čovjek privodi svako 20 dana stvara nam sumnje, i mi ne vjerujemo u neke stvari. Mi tražimo od Suda da rješava stvari koji su prioritet, a to su ratni zločini. Imamo ratne zločince koji slobodno hodaju, imamo toliko masovnih grobnica, svaki dan vidimo da se negdje vade bošnjačke kosti", rekao je Fazlić.\nVIŠE O TEMI: Osmah Mehmedagić predat Tužilaštvu BiH\nOsman MehmedagićOSATužilaštvo BiHprotesti


KFOR: Povećali smo broj rutinskih patrola na celom Kosovu, pa i Severu - Radio Goraždevac\nKFOR: Povećali smo broj rutinskih patrola na celom Kosovu, pa i Severu\nKFOR (Foto: RTK2)\nNa Severu Kosova, kao i na celom Kosovu, povećan je broj rutinskih patrola KFOR-a, informaciju je upravo saopštio KFOR.\n„KFOR pomno prati situaciju na celom Kosovu i ostaje fokusiran na svakodnevno sprovođenje svog mandata – proisteklog iz Rezolucije 1244 Saveta bezbednosti Ujedinjenih nacija iz 1999, kako bi se osiguralo bezbedno i zaštićeno okruženje i sloboda kretanja za sve zajednice koje žive na Kosovu. KFOR je povećao broj i trajanje rutinskih patrola širom Kosova, uključujući i severno Kosovo“, upravo je saopštio KFOR.\nPredsednik Aleksandar Vučić najavio je za danas posetu vojnih izaslanika zemalja Kvinte na Jarinje, što nismo uspeli da u KFOR-u potvrdimo do objavljivanja vesti.\nS obzirom na to od jutros pojedini mediji objavljuju informaciju da se prvo očekuje dolazak trupa KFOR-a na Jarinje i Brnjak, a u međuvremenu, i da su jedinice već stigle – što je javio kosovoonline, kosovski premijer Aljbin Kurti na konferenciji za medije u Prištini kazao je da nije obavešten da će uslediti intervencija KFOR-a na Severu.\n„Nisam obavešten da će biti intervencije KFOR-a na Severu. Moramo se vratiti na razgovore. Pozivam građane na smirenje, jer institucije rade svoj posao“, kazao je Kurti danas u Prištini na zajedničkoj konferenciji za medije sa albanskim premijerom, Edijem Ramom.\nČetiri gradonačelnika sa Severa sastali su se danas sa komandantom Кfora general-majorom Frankom Federićijem. „Кomandant Кfora je rekao da se КFOR neće mešati u politička pitanja niti nasilno uklanjati blokade sa puteva“, naveli su.\nOni su od komandanta KFOR-a, kako su naveli u zajedničkom saopštenju, zahtevali da vojnici Кfora „ostanu neutralni“ i deluju u skladu sa rezolucijim 1244 Saveta Bezbednosti Ujedinjenih Nacija, ne objašnjavajući o čemu se tačno radi, s obzirom na to da KFOR do sada nije imao vidljive aktivnosti na magistralnim putevima ka Brnjaku i Jarinju, osim povremenog patrolno-izvidničkog vozila sa udaljenosti od puta koje Srbi blokiraju.\n„Potrebno je da se zbog serije incidenata koje su u prethodnim danima izazivali specijalci ROSU, posebno na prelazu Brnjak, pojača prisustvo Кfora kako bi se takvi incidenti sprečili i sačuvao mir“, naveli su gradonačelnici.\nGrađane su pozvali na suzdržanost, da „ne nasedaju na provokacije“.\n„Mi smo svoji na svome i branimo osnovno ljudsko pravo koje garantuju svi međunarodni akti i povelje“.\nU toku je osmi dan blokade puteva kod Jarinja i Brnjaka, a zbog odluke kosovske vlade o uvođenju probnih tablica RKS za vozila sa srpskim registarskim oznakama.\nBarikade na smenu održavaju zaposleni u pojedinim institucijama, uz organizaciju i podršku čelnika Srpske liste i funkcionera, a podržava ih i predsednik Aleksandar Vučić. Na barikadama su od ponedeljka raspoređene i specijalne policijske snage Kosova.\nDo sada nije bilo incidenata na samim prelazima ako se izuzme bacanje suzavca na početku na Brnjaku, ali je do sada bilo tri van prelaza. Još uvek je nerazjašnjen slučaj prebijanja tri Srbina u šumi kod Brnjaka, koji nisu bili deo srpskih straža, a iz bolnice je jedan od njih posvedočio da su pretrpeli fizičko nasilje i stres od strane kosovskih specijalnih snaga.\nPre dva dana su izgorele dve kancelarije u opštini Zubin Potok u kojoj se nalazio centar za registraciju vozila – odnosno mesto za izdavanje probnih RKS tablica, a u isti takav centar u Zvečanu u istoj noći su (u)bačene dve bombe koje nisu eksplodirale. Ovi incidenti su dodatno podigli tenzije.\nTakođe prethodnih dana glavni naslovi u kosovskim medijima i delu prorežimskih srpskih medija je podizanje srpskih aviona nad Jarinjem, srpske trupe s druge strane Jarinja, te upravo dolazak ruskog ambasadora na samo Jarinje.


Saznajte da li je IT karijera za vas pomoću ovog BESPLATNOG TESTA - Telegraf.rs\n03/09/20 | 15:03\nRad u IT industriji je veoma perspektivan i odlično plaćen. Ipak, IT karijera nije baš za svakoga. Ako vas zanima odgovor na ovo pitanje, odvojte 7 minuta i saznajte da li imate predispozicije za neku od IT profesija i šta vam je potrebno za karijeru u ovoj oblasti\nBesplatan test koji će vam pomoći da napravite pravi izbor\nČak i ako posedujete određeno iskustvo, kroz besplatan 7-minutni test samo ćete potvrditi da ste napravili odličan izbor. Koji god rezultat da vas čeka, samo vas 7 minuta deli od otkrivanja pravog puta za vas.\nPotražnja za IT stručnjacima i dalje raste\nBrojnim istraživanjima došlo se do istog zaključka – najtraženiji poslovi i u ovoj godini jesu oni iz IT oblasti. Evropi nedostaje čak 500.000 IT stručnjaka, a samo u Srbiji je više od 20.000 IT radnih mesta nepopunjeno. Istovremeno, pozicije u ovom sektoru su konstantno u TOP 3 najplaćenijih!\nIT tržište u Srbiji dostiglo je rekordnih 580.000.000 evra, a izvoz IT usluga čak 1,4 milijarde evra, sa jakim potencijalom za budući rast, uprkos pandemiji. Prosečna plata po radniku u IT sektoru je i do nekoliko puta veća od prosečne plate u drugim sektorima, a mogućnost lakog zaposlenja, brojni benefiti i fleksibilno radno vreme samo su neki od razloga koji čine da u IT sektoru gotovo i da nema nezaposlenih.\nSteknite vredna IT znanja za uspešnu karijeru\nKako IT poslova ima sve više, raste i broj onih koji se specijalizuju za IT zanimanja. Stručno obrazovanje u IT sektoru ne mora biti samo formalno, bitno je školovati se za znanja koja su zaista primenljiva i donose veliku platu. Na vama je da se odlučite za pravu oblast: programiranje, administracija, dizajn i multimedija, IT poslovanje, razvoj mobilnih aplikacija, CAD crtanje i projektovanje itd.\nŠkolovanjem za IT stručnjaka stiču se, pored novih znanja, priznati sertifikati i diplome koji omogućavaju brojne poslovne prilike širom sveta. Bez obzira na prethodno iskustvo, uz vrhunske stručnjake i praktičan rad svako može steći potrebna znanja iz IT oblasti za manje od godinu dana. Donesite već danas pravu odluku i unapredite svoju karijeru.


srbijasport.net - Vesti - Superliga Srbije - Batak pred Inđiju: Disciplinovan protivnik, ali naš cilj su tri boda\nUtorak, 07.04.2020 06:27\n29.02.2020 FK Radnički\nFudbaleri Radničkog u nedelju od 16 časova dočekuju Inđiju, u sklopu 24. kola Superlige Srbije. Niški tim u ovaj meč ulazi kao šestoplasirani na tabeli sa sa 36 bodova, dok je Inđija na 14. poziciji 16 osvojenih bodova.\n- Dobro smo analizirali ekipu Inđije i ispratili njihovi igru. To je potpuno nova ekipa u odnosu na onu koja je igrala u jesenjem delu prvenstva. Imaju novog trenera, promenili su stil, veoma su čvrsti i disciplinovani, jako su dobri u tranziciji po osvojenoj lopti i neće nam biti nimalo lako u nedelju. Temeljno se pripremamo za ovaj meč, moji igrači su detaljno informisani o vrlinama i manama protivnika i očekujem da maksimalno motivisano uđu u meč. Respektujemo rivala, ali Radnički je svakako kvalitetniji tim od Inđije i to treba da pokaže u nedelju. Potrebna sun am tri boda i daćemo sve od sebe da do njih i dođemo uz dobri igru - rekao je Batak.\n- Svi igrači konkurišu za startnu postavu, osim teže povređenog golmana Nikole Petrovića. Vraća nam se levi bek Lazar Đorđević, koji je zbog povrede leđa propustio utakmicu sa Vojvodinom, i o je veoma važna informacija za nas. Svi smo motivisani da se dokažemo pred našom publikom, da se vratimo na pobednički put I jedva čekamo da meč počne - završio je Batak.\nBošnjak upisao 90 minuta u pobedi Kolubare, Purtić i...\nKoković: Utakmica u Inđiji je test našeg karaktera!\nZmajevi u nedelju gostuju u Inđiji


Predsednik takođe očekuje da će košarkašice Srbije nastaviti da pobeđuju i ubuduće.\n"To se očekivalo od vas još kad ste bile devojčice i trebalo je samo da vas preuzme pravi selektor i da iz vas izleti ono najlepše", dodao je Nikolić.\nPredsednik Srbije je naglasio da je ponosan na košarkašiće koje su najbolji mogući uzor mladim generacijama.\n"Vi ste nešto najlepše što se dogodilo Srbiji", poručio im je Nikolić i dodao da će ono što su postigle ostati večito upisano u istoriji tog sporta.\nPredsednik se "opravdao" što nije mogao da prisustvuje finalu Evropskog prvenstva u košarci u Budimpešti, rekavši da je tog dana otkrivao spomenik Gavrilu Principu, ali je poručio da će sledeći put sigurno doći.\nU ime košarkašica predsedniku Nikoliću je zahvalila košarkašića Jelana Milovanović, koja mu je uručila dres sa brojem jedan i sa potpisima svih članica srpske reprezentacije.\nNjena koleginica Nevena Jovanović, koja ovog utorka slavi rođendan, dobila je od predsednika Nikolića buket cveća.\nPrijemu je prisustvovao i ministar omladine i sporta Vanja Udovičić, predsednik Košarkaškog saveza Srbije Dragan Đilas i potpredsednik tog saveza Dejan Tomašević.\nKosta Perović: Ne dajem obećanja o medalji\nKosti Peroviću, centru reprezentacije Srbije, ovog leta već se desila jedna lepa stvar: potpisao je dvogodišnji ugovor s evropskim prvakom Barselonom i mirno došao na pripreme reprezentacije. Druga lepa stvar mogla bi da se desi u Turskoj, ali Kosta je izuzetno oprezan. Meri svaku reč, čuva se pompeznih izjava i velikih obećanja ali to ne znači da je pesimist.


Sin vozača autobusa - prvi muslimanski gradonačelnik Londona\nSin vozača autobusa – prvi muslimanski gradonačelnik Londona\nM. D. 10. maja 2016. 00:00\nNovi gradonačelnik Londona, i ujedno prvi muslimanski gradonačelnik jedne zapadne prestonice, Sadik Kan, sin je vozača autobusa i krojačice iz Pakistana, koji poručuje da će mu prioritet biti rešavanje stambenog pitanja, a tokom predizborne kampanje je imao jednostavnu parolu: „London me je stvorio“.\nKako su jutros pokazali zvanični rezultati, ovaj poslanik opozicione Laburističke stranke postao je novi gradonačelnik britanske prestonice sa 57 odsto osvojenih glasova, odnosno ukupno 1.310.143 glasa, prema 994.614 glasova za njegovog rivala Zeka Goldsmita, multimilionera i člana vladajuće Konzervativne stranke, preneo je AFP.\nKan (45) je glasače privukao kao istinsko dete raznolikog i dinamičnog najvećeg evropskog grada, navodi AP.\nKao i mnogi Londonci, on je sin imigranata koji su u Britaniju došli iz Pakistana i, kao i više od milion od ukupno 8,6 miliona stanovnika tog grada, on je musliman.\nRođen je u Londonu 1970. godine, kao jedno od osmoro dece vozača autobusa i krojačice, a odrastao je u trosobnom državnom stanu u južnom delu grada, deleći sobu sa braćom sve dok nije ušao u dvadesete godine.\nGradonačelnik Kolomne pronađen mrtav u stanu\nBogićević jednoglasno izabran za gradonačelnika Sarajeva, čeka se…\nPohađao je lokalnu državnu srednju školu u kojoj je, kako je rekao u jednom intervjuu, „trebalo biti prilično hrabar, sa uličnim iskustvom“.\nStudirao je pravo na Univerzitetu u Severnom Londonu, a potom je prošao obuku za pravnog zastupnika i postao partner u kompaniji za ljudska prava „Kristijan Kan“.\nGodine 2005. izabran je za predstavnika oblasti u kojoj je odrastao u britanskom parlamentu.\nBio je ministar za lokalne zajednice u vladi premijera Gordona Brauna pre nego što su laburisti izgubili vlast 2010. godine.\nNjegova uloga je, između ostalog, bila jačanje povezanosti među zajednicama u godinama posle bombaških napada u Londonu jula 2005.\nOženjen je pravnicom Sadijom Ahmed, sa kojom ima dve kćerke, i strastveni je ljubitelj boksa, a kolege ga opisuju kao veštog i moćnog političara.\nTokom kampanje je rekao da mu je London „pružio ruku pomoći i da je morao da u potpunosti iskoristi svoj potencijal“.\nPoručuje da će rešavanje stambenog pitanja biti njegov prioritet kao gradonačelnika, te da će izgraditi 50.000 novih domova godišnje.\nEkspert za lokalnu upravu u Londonskoj školi ekonomije Toni Travers kaže da je Kanova politika čvrsto orijentisana ka političkom centru, a da je njegova pobeda u trci za gradonačelnika „značajan korak“ za grad.\n„Većina ljudi koji su za njega glasali nisu muslimani. To pokazuje da, uprkos svim izazovima koje sa sobom nosi činjenica da je neko musliman na Zapadu, grad kao što je London sleže ramenima i glasa za njega kao političara“, objašnjava Travers.\nKan je pobedio uprkos dobro organizovanoj, ali spornoj kampanji konzervativca Goldsmita koja je imala za cilj da ga optuži za veze sa islamskim ekstremistima, uz tvrdnje da Kan deli platformu sa radikalnim londonskim imamom.\nUzvrativši udarac, Kan je optužio Goldsmita za pokušaj stvaranja podela među Londoncima i istakao da je upravo on često delio platforme sa ljudima sa kojima se ne slaže, dok je Kanov tim pronašao fotografije na kojima je Goldsmit sa imamom.\nNovi gradonačelnik Londona ima stavove levog centra i podržava laburističku politiku, uključujući legalizaciju gej brakova, a u svom pobedničkom govoru je obećao da će biti „gradonačelnik svih građana Londona“.


Brus ONLINE - Bogataši čekaju poteze države\nBogataši čekaju poteze države\nObjavljeno 09 oktobar 2012\nŠta imućni građani Srbije misle o predlogu predsednika Nikolića da ulažu u razvoj naše zemlje? Poslovni ljudi apel o investiranju uglavnom doživljaju kao populističku izjavu.\nIDEJU predsednika Srbije Tomislava Nikolića da bi "oni koji su stekli nešto više novca ili mnogo više u vreme kada smo svi siromašili" trebalo da učestvuju u finansiranju nerazvijenih krajeva Srbije, poslovni ljudi sa kojima su "Novosti" razgovarale uglavnom doživljaju kao populističku izjavu.\nU kompaniji najbogatijeg Srbina, bar prema podacima brojnih, sve popularnijih svetskih top-lista najmoćnijih, Miroslava Miškovića, ovu, više puta ponovljenu inicijativu, podržavaju.\n- "Delta" je, da podsetimo, oduvek bila generator privrednog razvoja Srbije - kažu za "Novosti" u "Delta holdingu". - Kompanija je imala i ima u gotovo svim gradovima Srbije svoje poslovnice i na taj način aktivno je učestvovala u privrednom životu svih krajeva u Srbiji. "Delta Agrar", sa 16 hektara obradive površine, pretežno u Vojvodini i uz kooperaciju sa individualnim proizvođačima, takođe značajno doprinosi razvoju poljoprivrede. Sigurno je da može još mnogo da se uradi, i verujemo da ćemo u narednom periodu saznati više detalja o ovoj inicijativi.\nPredrag Ranković Peconi, koji u Srbiji poseduju dve uljare - "Vital" i "Sunce", ali i kompanije "Milan Blagojević", "Rubin", "Monus", "Pekarsku industriju Pančevo", "Albus", "Medelu", TV Hepi, UP "Stari grad"... nije za medije želeo da komentariše inicijativu predsednika Srbije.\nA prema rejting agencijama, četvrti Srbin na listi najbogatijih u istočnoj Evropi, Đorđije Nicović, kaže za "Novosti" da nema nameru da ponovo pokuša da ulaže u našu zemlju.\n- Nikada više neću ulagati kao ranije u firme u Srbiji - kaže za "Novosti" biznismen Đorđije Nicović.\n- Tokom dugih godina poslovanja, podigao sam proizvodnju u Pirotu, Nišu, Surdulici u preduzećima poput "Niteksa", "Rudnika, "1. maja" i dao milione evra. Država mi je sve to oduzela i prodala strancima, gotovo besplatno. Direktnim aktima sam izgubio više od 100 miliona evra. Zato, iako sam i dalje prisutan na domaćem tržištu, na mene ne mogu da računaju. Mislim da sam i previše uložio, a na kraju sam najgore prošao.\nToplica Spasojević, predsednik ITM grupe, za "Novosti" kaže da bi vlasnici uspešnih kompanija u Srbiji sigurno bili zainteresovani za dalja ulaganja, ali da je neophodno obezbediti odgovarajuće preduslove za to.\n- Verujem da su domaći privrednici spremni da se društveno angažuju, ali je za to neophodno i da država obezbedi ambijent - objašnjava Spasojević. - Teško da je danas moguće zamisliti da neko sa svog računa uplati milion evra nekoj firmi u nerazvijenom području i da se, na taj način, priča završi. Potpuno drugačiji rezultat možemo imati ako domaće kompanije dobiju šansu da rukovode tim kompanijama. Ali sigurno je da bi, bar u prvo vreme, u njima dolazilo i do racionalizacije, odnosno otpuštanja i da je za prave efekte, odnosno obezbeđivanje novih radnih mesta potrebno vreme. Pored toga, sigurno je da se u čitav proces mora uključiti i država, formiranjem određenog fonda koji bi, delimično, finansirao ove projekte.\nVlasnik modne kuće "Mona" i već dva hotela u Srbiji, na Zlatiboru i Javoru za "Novosti" kaže da je iznenađen pozivom predsednika Srbije.\n- Još od 1989. godine sam u realnoj privredi - kaže za naš list Đorđe Momirović, vlasnik "Mone". - Koliko sam državi i društvu dao, toliko sam i dobio. Ni više ni manje.\nVlasnik Industrije mesa "Matijević" iz Novog Sada, opet, podržava inicijativu predsednika Nikolića.\n- Naravno da ću i dalje ulagati - kaže Petar Matijević za "Novosti". - Sve kompanije su registrovane u Srbiji i svu dobit ulažemo ovde. Nemamo ofšor kompanija, pa, samim tim, i sve poreze plaćamo u Srbiji. Trenutno, privodimo kraju investiciju u farme pilića, koje će nam omogućiti da godišnje prozvedemo četiri miliona komada pilića.\nOvo nije prvi put da se privrednici pozivaju na solidarnost sa građanima Srbije. Čak su i biznismeni imali određene inicijative. Predsednik "MK grupe" Miodrag Kostić je 2010. godine dao predlog da uspešni biznismeni pomognu propalim državnim firmama da se oporave. Kostić je tada izjavio da preduzećima nudi besplatan angažman u oblasti konsaltinga, a naročito kada je u pitanju rukovođenje, finansije i investicije, ali i upravljanja krizom i promenama.\nMeđutim, inicijativa je propala, jer su privrednici otpuženi da, ulaskom u firme, žele da preuzmu kompanije za sopstveni profit.\nSVE što je tokom dve decenije zaradio u građevinskom biznisu širom Ruske Federacije Dragan Pavlović iz Predejana uložio je u privatizovani motel koji sada zbog izgradnje Koridora 10 treba da bude zaobiđen. Poznati slovenački ugostitelj Momčilo Jorgačević, rodom iz vučjanskog sela Žabljana, kaže da više od deceniju pokušava da na jugu Srbije stvori "slovenački standard" ali da nema sa kim da radi. Ovakvih primera ima podosta i na siromašnom jugu Srbije a zajedničko im je da ovim ljudima ne manjkaju patriotizam, kapital i preduzetničke ideje, ali da ne nailaze na dovoljno razumevanja u "matici".


Simptomi gnojne angine: bol u grlu, otežano gutanje i temperatura - iKragujevac\nponedeljak, 11 februar 2019 17:30\nStreptokokna upala grla može da bude uzrok brojnih komplikacija. Bolest počinje naglo, sa bolom u guši i povišenom telesnom temperaturom od 38 do 39 stepeni Celzijusovih, i mora da se leči antibioticima.\n"Angina počinje naglo, sa bolom u guši i povišenom telesnom temperaturom od 38 do 39 stepeni Celzijusovih. Pacijent ima jezu, glavobolju, gubitak apetita i malaksalost. Otežano se guta, za razliku od virusnih angina kada se javlja suvoća ždrela i grebanje", kaže on za Novosti.\n"Takođe, neophodno je da se uradi i analiza krvi sa leukocitima i leukocitarnom formulom, C-reaktivni proteinom, sedimentacijom i pregled urina, da bi se na vreme uočilo da li je došlo do upale i oštećenja bubrega, što je česta posledica streptokokne infekcije. Ponekad tražimo analizu antistreptolizinskog titra ASTO, ako sumnjamo na komplikacije poput akutne upale zglobova i srčanog mišića", kaže dr Joković.\n"Terapija je penicilin u vidu injekcija u trajanju od 10 dana, a u slučaju preosetljivosti, ili alergije, daju se makrolidni antibiotici ili oni prema antibiogramu", kaže dr Joković i dodaje: "Od lekova se koriste i oni za svižavanje temperature, protiv bolova, lokalni antiseptici, i neophodno je mirovanje."\nKada je o najmlađima reč, dr Dejan Jonev, pedijatar Doma zdravlja Čukarica, kaže da i oni imaju iste simptome kao i odrasli.\n"Kod većine dece gnojna angina nastupa naglo iz punog zdravlja, dakle bez prethodne prehlade. Izbor terapije su takođe penicilinski lekovi. Međutim, kod dece komplikacije ove bakterijske infekcije su znatno ređe", istakao je dr Jonev.


Ruinirano „Supovo“ odmaralište postaje naučno istraživački centar na Vršačkom bregu - eVršac\nViše od tri decenije, nekada legendarno SUP-ovo odmaralište na Vršačkom bregu, propada i ostaje ruinirano. Za to vreme bilo je raznih ideja, ali čini se da je sada prvi put učinjen veliki korak, zahvaljujući konkretnim aktivnostima JKP „Drugi oktobar“ i Grada Vršca, kojima je podršku dao i Geografski fakultet iz Beograda.\nGrad Vršac, zajedno sa JKP „Drugi oktobar“ koje je upravljač Vršačkih planina, pokrenuo je proceduru pred Direkcijom za imovinu, Ministarstvom i Vladom Srbije, da ovo runirano odmaralište dobije u vlasništvo. Ono bi se zatim dalo na upravljanje „Drugom oktobru“ koji bi tu smestio Rendžersku službu, ali i osnovao vizitorski i naučno – istraživački centar o čemu je nedavno potpisan i sporazum sa Geografskim fakultetom iz Beograda.\n“Ideja je da se objekat oživi, da se revitalizuje i kao takav stavi na korišćenje Gradu, struci i Univerzitetu, ali i našim zaposlenima koji će vršiti monitoring na Vršačkim planinama. Mi se nadamo da će svi imati razumevanja za ovaj poduhvat i da ćemo prikupiti dovoljno sredstava sa raznih nivo i u narednom periodu izvšiti adaptaciju objekta i omogućiti studentima Geografskog, ali i drugih fakulteta, da borave ovde po krajnje beneficiranim cenama. Sa druge strane, nama bi poslužilo kao redovno sastajalište za boravak Rendžera, ali i službe koju planiramo da formiramo za brigu o zaštićenom prostoru koji nam je poveren na upravljanje”, objašnjava Jovan Knežević, direktor JKP „Drugi oktobar“.\nIpak, prvi korak je rešenje pravno – formalnih odnosa oko vlasništva i korišćenja, a tu su već načinjeni veliki koraci.\n“Nema dobrog posla bez dobrih temelja, zato imovinsko – pravni temelji moraju da se postave. Zahtev je upućen da se ovaj objekat prebaci u vlasništvo Grada, a zatim poveri na upravljanje Drugom oktobru. To je već u poodmakloj fazi i ako uspemo to pitanje da rešimo do kraja godine, prvi radovi mogu da se očekuju već na proleće. Ovo će promociju Vršačkih planina zasigurno podići da jedan viši nivo i zaista smo zahvalni ljudima sa fakulteta i maksimalno ćemo ih uključiti u ovaj poduhvat. Mislim da će to biti jedan novi iskorak u pogledu zaštite i promovisanja unapređenja životne sredine”, istakao je Knežević.\nZadovoljstvo saradnjom ne kriju ni na Geografskom fakultetu, pa su tako prilikom obilaska objekta na Vršačkim planinama izrazili zadovoljstvo zbog sporazuma o saradnji.\n“Zahvalni smo Gradu Vršcu i Javno – komunalnom preduzeću na prilici da budemo ovde i da već potpisani sporazum o saradnji sa „Drugim oktobrom“ probamo da realizujemo na način da uskoro budemo i mi korisnici ovog objekta. Geografski fakultet ima u svojoj srži terenski rad i istraživanja, a kako mi za sebe volimo da kažemo da smo Univerzitet u malom, odnosno da imamo smerove koji se bave zaštitom životne sredine, turizmom, planiranjem prostora, demografijom i naravno geografijom, nama je suštinski važno da za terenski rad i istraživanja koja obavljamo u gradu Vršcu i na predivnim Vršačkim planinama, imamo ovakvu jednu bazu koja je pravi dragulj na ovoj lokaciji. Istraživanja koja ovde budemo radili, svakako će biti na raspolaganju lokalnoj zajednici, a Vršac ima mnogo toga da ponudi. Različitu vrstu naseljavanja, divnu prirodu, strukturu demografije, ekonomski razvoj, vinarije, blizu ravnica, a mi smo na bregu, Evropska unija na nekoliko kilometara… Dakle, mnogo prostora i mogućnosti za istraživanje i unapređenje našeg rada”, zadovoljno je istakao profesor Velimir Šećerov, dekan Geografskog fakulteta.\n“Beogradski univerzitet se sastoji od 31 fakulteta i 10 naučnih instituta i ovaj objekat će sigurno biti interesantan za mnoge od njih. Pre svega za studente sa prirodnih nauka, a verujem interesantan i za Šumarski fakultet zbom mesta na kome se nalazi. Zaista mislimo da ovo može da preraste u naučno – nastavnu bazu i mi sa naše strane dajemo podrušku Geografskom fakultetu, Javno – komunalnom preduzeću „Drugi oktobar“ i Gradu Vršcu i stavljamo na raspolaganje naše kapacitete u pomoći izrade planske i projektne dokumentacije, kako bismo što pre došli do cilja”, naglasio je profesor Dejan Filipović, prorektor Beogradskog univerziteta.


Dejtonski sporazum: 18 godina od parafiranja : Nadlanu.com\nObjavljeno 21. nov 2013. / 08:43:10\nDejtonski mirovni sporazum, nakon tronedeljnih pregovora, parafirali su tadašnji predsednici Srbije Slobodan Milošević, BiH Alija Izetbegović i Hrvatske Franjo Tuđman. Dejtonski sporazum zvanično je potpisan 14. decembra 1995. godine u Jelisejskoj palati u Parizu.\nKabinet predsednika Republike Srpske Milorada Dodika objavio je tim povodom dokument .\n"Dejtonska struktura BiH i pravni položaj Republike Srpske" u kome se navodi da za BiH postoje dva pravca: konfederacija sa nadležnostima predviđenim Dejtonom ili raspad na tri etničke teritorijalne jedinice. U opširom dokumentu se, između ostalog, navodi da je mnogo puta ukazano da je BiH neuspešna država te da ne postoji većinska identifikacija sa sadašnjom BiH usled nerešnih međunacionalnih sukoba ispoljenih u građanskom ratu.\n"Ovim datumom pokazujemo značaj tog datuma i iskazujemo opredeljenje za poštovanje Dejtonskog sporazuma, kao međunarodnog ugovora kojim je, ne samo završen rat u BiH, već i određeno postojanje i sistem funkcionisanja BiH kao složene države", navodi se u dokumentu.\nAnalizirana je izvorna dejtonska struktura BiH i istaknuta značajna ovlašćenja entiteta. Budućnost BiH ocrtava se u dva moguća pravca, navedno je u dokumentu. Prvi je ustavna rekonstrukcija Federacije BiH i formiranje hrvatske teritorijalne jedinice, čime bi bili stvoreni uslovi za BiH kao konfederaciju sa nadležnostima koje su utvrđene Dejtonskim sporazumom za zajedničke organe.\nOptimalno bi bilo da BiH bude cela iz tri dela, time bi i međunarodni ugovor mogao opstati kao jedan od najvećih uspeha američke spoljne politike - navedeno je u dokumentu "Dejtonska struktura BiH i pravni položaj Republike Srpske".\nPredsednica Vlade Republike Srpske Željka Cvijanović izjavila je juče da je Dejtonski mirovni sporazum suštinski kamen temeljac za Republiku Srpsku i kao takav će biti zadržan.


Felix Romuliana, Fetislam i Rajačke pimnice – promo film - EU za turizam\nFelix Romuliana, Fetislam i Rajačke pimnice – promo film\nEvropska unija kao najveći donator u Srbiji, između ostalog, podržava i oblast kulture pa time i turizma, finansirajući obnovu mnogobrojnih spomenika kulture, koji privlače sve više posetilaca iz celog sveta.\nDo 2022. godine, zahvaljujući sredstvima iz pretpristupnih fondova, biće rekonstruisana i unapređena infrastruktura na nekoliko turističkih lokacija u istočnoj Srbiji.\nPrvi srpski arheološki lokalitet i za sada jedini na listi Svetske baštine UNESCO-a, kasnoantička Carska palata Felix Romuliana kraj Zaječara, dobiće u okviru ovog projekta Centar za posetioce: “Ovo je veoma značajno za jedno nalazište ali i za sam grad, zato što će na jednom mestu biti mnoštvo raznorodnih sadržaja, a naučnici koji se bave Romulijanom imaće centar za proučavanje lokaliteta”, izjavila je Maja Živić, direktorka Narodnog muzeja Zaječar.\nSrednjovekovna tvrđava Fetislam na samoj obali Dunava kod Kladova je nekada bila strateško vojno utvrđenje, a danas predstavlja spomenik kulture od velikog značaja za Srbiju. Konačno je došao trenutak da se kroz fondove Evropske unije, Fetislamu povrati stari sjaj.\nNevenka Boldorac, šef Kabineta predsednika Opštine Kladovo istakla je: “Zahvaljujući programu koji se sprovodi preko GIZ-a, izvršiće se rekonstrukcija i sanacija letnje pozornice u okviru malog utvrđenja kao i ulazne Varoš kapije u tvrđavu Fetislam, sa bedemima od prvog do šestog bastiona i lagumima koji su inkorporirani u bedem. Tako će tvrđava ponovo oživeti svojim duhom i moći ćemo da prezentujmo bogato kulturno nasleđe mnogobrojnim turistima koji dolaze u Kladovo”.\nRajačke pimnice nedaleko od Negotina, atrakcija su za turiste kao jedinstveno arhitektonsko naselje kamenih kuća. Dosadašnje napore da se oživi ovo mesto i mladi se kroz proizvodnju grožđa i vina vrate dedovini, sigurno će ohrabriti činjenica da će ovom investicijom dobiti vodu, kanalizaciju, osvetljenje, popločane staze kroz naselje.\nPored istorijsko-arheološkog značaja, ovi lokaliteti nose sa sobom simboliku značajnu za identitet lokalnog stanovništva, a posmatrano sa ekonomskog aspekta veliki su potencijal za turistički razvoj.


Sindikat i Vlada KS: Tehnološki višak u osnovnom obrazovanju neće ostati bez posla - Klix.ba\n15.7.2015. u 12:56\nZaposlenici u osnovnim školama na području Kantona Sarajevo koji su, zbog nedovoljnog broja nastavnih sati, definirani kao tehnološki višak u novoj školskoj godini bit će adekvatno zbrinuti i neće ostati bez posla, potvrđeno je na današnjoj pres- konferenciji Sindikata osnovnog obrazovanja KS i resornog kantonalnog ministarstva.\nPrema riječima predsjednika Sindikata osnovnog obrazovanja KS Saudina Sivre 197 zaposlenika u osnovnom obrazovanju su iskazani kao tehnološki višak, a njima je nedostajalo ukupno više od 1.400 nastavnih sati.\n"Sindikat je, uz punu podršku Vlade i resornog ministarstva, zbrinuo i ove godine sve zaposlenike, oni mogu odahnuti. Konkursi u osnovnim školama bit će objavljeni početkom augusta, a mogućnost za zapošljavanje će dobiti oni koji rade na određeno vrijeme nekoliko godina ali i mlađe kolege koji imaju deficitarna zanimanja", kazao je.\nPrecizirao je da se u oblasti obrazovanja djelatnici zapošljavanu na osnovu broja sati koji je objavljen u konkursu te da jedan prosvjetni radnik ne znači da je to "jedna plata i radno mjesto".\n"Prosvjetni radnici svake godine nisu sigurni hoće li ili ne imati dovoljan broj nastavnih sati da bi zaradili platu", kaže on.\nResorni ministar Elvir Kazazović kaže da su ove i ostale aktivnosti koje se poduzimaju u cilju racionalizacije u obrazovanju dokaz da se ide pravim putem te da se nada da će to biti kvalitetno i završeno.\n"Ove godine, za razliku od ranijeg perioda, imamo više upražnjenih pozicija, a konkurs će se raspisati za više uposlenika. U međuvremenu značajan broj uposlenika je penzionisan ili je otišao iz KS. Tako smo rasteretili sistem i, u periodu koji slijedi, napravili suficit u budžetu namijenjenom za obrazovanje", kazao je.\nobrazovanje Vlada KS Sindikat osnovnog odgoja i obrazovanja KS


Naslovna Info Srbija Od septembra kineski fakultativno u gimnazijama\nKineski jezik najverovatnije će od 1. septembra biti fakultativno uveden u sve gimnazije u zemlji, ukoliko Nacionalni prosvetni savet (NPS) da pozitivno mišljenje na predlog ministra prosvete Mladena Šarčevića, piše Politika.\nPredsednik NSP Radivoje Stojković rekao je za taj list da ne vidi ni jedan razlog da predlog ne bude usvojen, jer su plan i program, prema kojima bi se kineski proučavao u gimnazijama, urađeni po standardima koji važe i za ostale jezike koji se uče u domaćim školama.\nPravljen je u saradnji stručnjaka sa Konfučijevog instituta i Filozofskog fakulteta u Novom Sadu, a verifikovao ga je i Zavod za unapređenje obrazovanja i vaspitanja, koji inače odobrava sve novouvedene planove i programe u školama.\nStojković, koji je i predsednika Zajednica gimnazija Srbije, kaže da je predlog rađen bar godinu dana i da se na kraju samo poklopilo sa straregijskim opredeljenjem vodećih ljudi u državi.\nOn ne vidi prepreku da i sve srednje stručne škole fakultativno u nastavu od početka naredne školske godine uvede kineski.\nPrethodni tekstPočinje Međunarodni poljoprivredni sajam u Novom Sadu\nSledeći tekstOdržan Sajam unikatno ručno rađenog nakita


Predstavnici Evropske unije i Ujedinjenih nacija, u pratnji kosovskih zvaničnika, obišli su Janjevo i upoznali sa kulturnim i verskim nasleđem ovog sela koje se nalazi 20 kilometara jugoistočno od Prištine.\nU Janjevu trenutno živi oko 170 meštana, a bilo je dom za više od četiri hiljade ljudi. Poznato je po nekada brojnoj hrvatskoj zajednici.\nEU planira da nastavi sa donacijama ovom delu Kosova, rekao je šef Kancelarije EU na Kosovu Tomaš Sunjok. On je tokom posete informisan i o lokalnim problemima.\n„Naš je fokus na kulturnom nasleđu. Planiramo da doniramo dva miliona evra iz našeg programa, da se ovde obnove pojedine kuće koje smo jutros obišli. To je deo našeg puta 2021. o kome moramo da razgovaramo sa predstavnicima vlade i skupštine, kako da ratifikujemo te dogovore. Očekujemo dodatne donacije iz Vlade Kosova i siguran sam da možemo da poboljšamo život u ovoj zajednici kako bi bila turistički atraktivna. Nije daleko od Prištine i ima potencijala“, naveo je Sunjok.\nKoordinatorka za razvoj UN-a na Kosovu Ulrika Rikardson se slaže da Janjevo ima puno potencijala, ne samo za turizam, već i za svakodnevni život žitelja.\n„Janjevo je izvanredan park koji je napušten. On treba da ponudi svu svoju lepotu uz našu pomoć“, poručila je Rikardsonova.\nAmbasadorka Hrvatske na Kosovu Danijela Barišić napomenula je da Janjevo svedoči multikulturalnosti i multietničnosti.\n„Imamo predivnu prirodu i kulturno nasleđe. Jedino što treba da uradimo jeste da ih aktiviramo, kako bi ispunili svoje potrebe u interesu građana Janjeva, Prištine i celog Kosova“, kazala je Barišićeva.\nMinistar zaštite životne sredine, infrastrukture i prostornog planiranja Ljiburn Aljiu se takođe dotakao važnosti očuvanja kulturnog nasleđa.\n„Veoma je važno da se objekti koje smo obišli, a koji predstavljaju kulturno nasleđe očuvaju, da budu pristupačni i prežive zub vremena“, kazao je on.\nStalna predstavnica UNDP-ja na Kosovu Maria Suoko smatra da je socijalno jačanje zajednice Janjevaca jednako važno.\n„Posebno smo uzbuđeni da unapredimo, ne samo kulturno nasleđe, već i ekonomske mogućnosti građana Janjeva, sa posebnim akcentom na osnaživanje žena“, rekla je ona.\nZvaničnici Evropske unije i Ujedinjenih nacija su u okviru današnje posete obišli i Murat-beg džamiju i crkvu Svetog Nikole u ovom mestu. Iako tokom rata 1999. godine u samom Janjevu nije bilo oružanih sukoba, velika većina hrvatskog stanovništva je napustila svoje domove. Najveći broj raseljenih Janjevaca u Hrvatskoj je nastanjen u zagrebačkoj četvrti Dubravi i dalmatinskom mestu Kistanju.\nSutra poseta istočnom delu Kosova\nŠef kancelarije Evropske unije na Kosovu i specijalni predstavnik EU ambasador Tomaš Sunjog sutra će posetiti opštinu Parteš i učestvovati na međuopštinskoj konferenciji koju je ova opština organizovala u okviru projekta koji finansira EU: "Centar za profesionalno obrazovanje - Parteš". Pre konferencije, ambasador će se sastati sa gradonačelnikom Parteša.\n"Centar za profesionalno obrazovanje" će obezbediti finansijsku podršku za 20 start-ap poslovnih ideja koje su predložile žene i mladi, kao i potpora za proširenje pet već postojećih preduzeća.


Liga šampiona: Crvena zvezda - PSŽ - Dan u Beogradu\nNaslovna » Izlasci » Sport » Liga šampiona: Crvena zvezda – PSŽ\nLiga Å¡ampiona: Crvena zvezda - PSÅ½ (foto: CZ)\nAh Neša 6. decembar 2018. Sport Postavite komentar\nIako su karte za ovu utakmicu odavno rasprodate, i te kako će biti zanimljiva. Crvena zvezda je napravila haos na tabeli, iako je trenutno poslednja sa četiri boda.\nOno što je zanimljivo a o čemu mašta svaki navijač crveno-belih je: u slučaju pobede Zvezda ide u Ligu Evrope, a PSŽ ispada ako Liverpul pobedi Napoli u drugoj utakmici ove grupe! Na svom stadionu crveno-beli imaju nerešen rezultat (protiv Napolija, 0:0) i pobedu (protiv Liverpula, 2:0) i to bez primljenog gola. Ipak, u goste dolazi najskuplji tim na planeti…\nU prvom susretu ova dva tima u Ligi šampiona, PSŽ je na svom terenu ubedljivo pobedio (6:1) a Crvena zvezda je dala na toj utakmici prvi gol ikada u ovom takmičenju.\nNajbolji igrač beogradskog tima, golman Milan Borjan, povredio se na prvenstvenoj utakmici protiv Spartaka ali će igrati protiv tima iz Pariza. (danubeogradu.rs)\nTagovifk crvena zvezda fudbal izlasci jesen u beogradu liga šampiona psž sport stadion rajko mitić\nPrethodni Doček Nove godine 2019: Atlantis Event Centar\nSledeći Premijera predstave „Kopiljaci“ pred beogradskom publikom


KNJIGA KOJA SABIRA ISTORIJU - Trebinjci prisustvovali promociji "Pravoslavnog srpskog kalendara" | Trebinje Live\nKNJIGA KOJA SABIRA ISTORIJU - Trebinjci prisustvovali promociji "Pravoslavnog srpskog kalendara"\nU Eparhijskom domu u Trebinju večeras je priređena promocija knjige "Pravoslavni srpski kalendar", profesora srpskog jezika Slobodana M. Čurovića iz Podgorice. Knjiga se sastoji od 11 poglavlja i ona u suštini sabira istoriju, događaje kroz koju je prolazio srpski narod.\nProfesor Čurović sakupljao je građu pet godina dok knjiga nije objavljena, a njena promocija bila je na Sajmu knjiga u Beogradu. Sastoji se od 500 stranica i kako sam autor kaže ona je odbrana svetog pisma ćirilice i srpskog jezika.\nPrema riječima pjesnika Hadži Radovana Radovića, koji je istakao da je u ovoj knjizi sve dokumentovano kroz svjedočenja, kazivanja, papir, događaje, i da je u njoj sabrano sve od vladara, vladika, razapetih mučenika do pjesnika.\n"Svi oni koji su na stranicama ove knjige zaslužili su besmrtnost, da ih pominjemo i mislim da mi je bio dug da se ovim ljudima odužim barem pamćenjem, kroz ovu knjigu", kazao je Radović.\nOn kaže da je ova knjiga podsjetnik ne samo za mlade koji su se izgubili, nego je i poučna za sve one koji žele da znaju ko su i šta su.\n"Ona je kao molitvenik i svako od nas trebao bi je imati kao podsjetnik i molitvenik čulo se večeras prilikom promocije knjige", pojasnio je Radović, dodajući da "Pravoslavni srpski kalendar" i knjiga koja govori da se ne sramimo svoje prošlosti, već da budemo ponosni na nju.\nKnjiga ima oko 310 izvora i naišla je na zapažen uspjeh ne samo u Beogradu, već i u Crnoj Gori, a ovo je njena prva promocija u Republici Srpskoj.\nU programu je učestvovao i dramski umjetnik Gojko Burzanović, koji je govorio Njegoševe stihove, a domaćin je bio sekretar SPKD "Prosvjeta" Rajko Tanasijević.\nPromociju su organizovali SPKD "Prosvjeta", gradski odbor Trebinje i Srpsko udruženje "Ćirilica".


Budžet Srpske oštećen za 6,9 miliona KM: Poreska uprava obavijestila tužilaštva - NTV Arena\nBudžet Srpske oštećen za 6,9 miliona KM: Poreska uprava obavijestila tužilaštva\nTokom tri kvartala ove godine nadležnim tužilaštvima u Republici Srpskoj dostavljena su 23 izvještaja protiv poreskih obveznika zbog postojanja osnova sumnje da su činjenjem krivičnih djela oštetila republički budžet u iznosu od oko 6,9 miliona KM, saopšteno je iz Poreske uprave.\nInspektori Odjeljenja za istrage i obavještajne poslove Poreske uprave Republike Srpske podnosili su izvještaje zbog utaje poreza i doprinosa, ali i zloupotrebe ovlaštenja u privredi, te nepravilnog izdvajanja sredstava i povrede obaveza vođenja trgovačkih i poslovnih knjiga.\nČetiri izvještaja su podnijeta Republičkom javnom tužilaštvu – Posebnom odjeljenju za suzbijanje korupcije i najtežih oblika privrednog kriminaliteta, 11 izvještaja Okružnom javnom tužilaštvu Banjaluka, po dva izvještaja okružnim javnim tužilaštvima u Prijedoru, Doboju i Bijeljinu, te po jedan izvještaj okružnim javnim tužilaštvima u Istočnom Sarajevu i Trebinju.\nNajviše izvještaja nadležnim tužilaštvima, njih 19, podneseno je zbog krivičnog djela utaja poreza i doprinosa, odnosno zbog sumnje da poreski obveznici utajili poreze i doprinose u ukupnom iznosu od 6.145.332 KM štete za budžet Republike Srpske, saopšteno je iz Poreske uprave Srpske.\nNadležnim tužilaštvima podnijeta su i dva izvještaja protiv poreskih obveznika zbog sumnje u postojanje krivičnog djela povreda obaveza vođenja trgovačkih i poslovnih knjiga, čime je budžet Srpske oštećen za 122.069 KM.\nInspektori Odjeljenja za istrage i obavještajne poslove podnijeli su i po jedan izvještaj nadležnim tužilaštvima zbog sumnje u postojanje krivičnih djela nepravilno izdvajanje sredstava pravnog lica i zloupotreba ovlaštenja u privredi, čime je budžet Republike Srpske oštećen za 235.510 KM, odnosno 372.340 KM, navedeno je u saopštenju.\nDirektor Poreske uprave Republike Srpske Goran Maričić ističe da ovi podaci pokazuju da je i u ovoj godini nastavljen intenzivan rad istražilaca Poreske uprave Republike Srpske na terenu, sa ciljem razotkrivanja krivičnih djela.\n“Naglašavamo da ćemo, u skladu sa zakonskim ovlaštenjima, nastaviti intenzivan rad na razotkrivanju krivičnih djela iz oblasti poreza”, rekao je Maričić.\nIz Poreske uprave Republike Srpske saopšteno je i da su tokom devet mjeseci ove godine vršili posebne poreske kontrole i izdali pet prekršajnih naloga zbog nepoštovanja poreskog zakonodavstva, to jest, Zakona o fiskalnim kasama i Uredbe Vlade o poslovanju sa gotovim novcem, pri čemu su izrekli novčane kazne u ukupnom iznosu od 26.500 KM.\nTags: budzet, poreska, poreska uprava, rs, zemlja\nU Srpskoj 21 smrtni slučaj; Zaražene 92 osobe\nBijeljina: Povrijeđni vozač i maloljetni putnik


Samsung potisnuo sa trona Epl u proizvodnji smartfona - LOKALNOGLOBALNO.COM\nSamsung potisnuo sa trona Epl u proizvodnji smartfona\nJužnokorejska firma je isporučila 83,2 miliona smartfona u svetu, što je tržišni udeo od 24 odsto.\nSEUL – Samsung elektroniks je u prvom kvartalu ove godine ponovo postao najveći svetski proizvođač smartfona potisnuvši sa trona Epl, prema rezultatima istraživanja koje je danas objavila konsultantska kuića Stratedži analitiks.\nTo je, ipak, manje od udela koji Samsung imao u prva tri meseca 2014. godine od 31 odsto, ali dovoljno da istisne s prvog mesta Epl, čiji je deo tržišnog kolača u posmatranom kvartalu tekuće godine iznosio 18 odsto, prenosi Rojters.\n„Samsung se i dalje suočava s izazovima u Aziji i drugim mestima, ali se njegov celokupan rezultat dovoljno stabilizovao da potisne Epl i zauzme mesto najvećeg svetskog prodavca smartfona“, naveo je u saopštenju Nil Moston, izvršni direktor Stratedži anlitiksa.\nTreće mesto na listi najvećih svetskih proizvođača pametnih telefona i dalje drži kineska kompanija Lenovo, koja je lani od Gugla kupila Motorolu i koja je u prvom kvartalu ove godine isporučila 18,8 miliona smartfona. To je manje od prošlogodišnjih 19,7 miliona jedinica, pa je udeo Lenova na svetskom tržištu pao sa 6,9 na 5,4 odsto.\nSa tržišnim učešćem od pet odsto sledi kineski telekomunikacioni gigant Huavej, koji je u proteklom kvartalu prodao 17,3 miliona pametnih telefona. Lani je udeo te privatne kompanije iznosio 4,7 odsto.\nRelated Items:apple, BIZ SVET, BIZNIS, samsung, smartfon\nOva aplikacija zna šta ste sinoć pijani radili, iako se vi ne sećate\nKako da začinite prvomajski roštilj


zagađenje - Ozonpress :: internet portal\nSlušanje je prvi korak u komunikaciji. Ono što čujemo opredeljuje naš život. Nauka je dokazala da naš sluh utiče na to kako se krećemo — i naš osećaj za ravnotežu je pod uticajem sluha. Buka nam smeta i predstavlja pretnju po naše zdravlje nezavisno od doba dana, udaljenosti...\nSigurna sam da nisam jedina koja je zabrinuta za kvalitet vazduha koji udišemo u Gornjem Milanovcu, a ono je postalo očigledno. Može videti golim okom, ali se može i osetiti jer ima neprijatan miris, “štipa” oči i izaziva iritaciju grla, kaže za Novu dr Aleksandra Bulatović iz...\n– Nešto manje od milion i po građana ne zna u realnom vremenu kakav vazduh udiše. Reč je o stanovnicima mesta sa preko 50 hiljada stanovnika u kojima nema takozvanog automatskog merenja kvaliteta vazduha, već se ono vrši manuelno ili se uopšte ne vrši – kaže za CINS...\nNa Međunarodni dan čistog vazduha za plavo nebo, Ujedinjene nacije u Srbiji pokreću celovit plan reagovanja na uzroke i posledice zagađenja vazduha, ističući da je kvalitet vazduha u regionu i dalje alarmantan. Dok se približava nova grejna sezona, a sa njom i očekivani ras...\nDok se veći deo Srbije u ovim sušnim letnjim danima suočava sa nestašicom vode Kraljevčane brine kvalitet vode koju piju. Naime vodostaj Ibra je danima nizak, što nije čudno ako se uzme u obzir da je sušni deo godine i da je priliv vode u reku smanjen izgradnjom MHE na njenim...


Početak Aktuelno Pod lupom Da li su sporne nabavke gradskih autobusa?\nDatum kreiranja: sreda, 08 januar 2014\nOd 20 krivičnih prijava koje je Državna revizorska institucija podnela od januara 2011 do septembra 2013. godine, zbog nepravilnosti uočenih u postupcima revizije, nijedna nije rezultirala optužnicom ili optužnim predlogom, pokazuje istraživanje Transparentnosti Srbija, a prenose Novosti.\nZabrinjava i činjenica da je u istom periodu, od 347 prekršajnih prijava koje je DRI podnela rešeno 66, od čega su u 44 slučaja izrečene novčane kazne. Istraživanje je pokazalo da su kazne najčešće na granici zakonskog minimuma ili ispod te granice (prosečna kazna za odgovorno lice je oko 30.000 dinara) - kaže za “Novosti” Nemanja Nenadić, programski direktor organizacije “Transparentnost Srbija”.\nUz sve ovo, pojedina zakonska rešenja idu naruku upravo onima koji nenamenski troše budžetska sredstva. Primer za to je rešenje Prekršajnog suda u Valjevu, u kome je pisalo da se prekršajni postupak obustavlja jer DRI nije ovlašćena za podnošenje takvog zahteva protiv direktora lokalnog javnog preduzeća. To, po Zakonu o budžetskom sistemu, može da učini samo budžetska inspekcija. - Uputili smo dopis Ministarstvu finansija da se, pri izradi novog Zakona o budžetskom sistemu ispravi ova nelogičnost - ukazuje Nenadić. - Jer, Zakon o Državnoj revizorskoj instituciji propisuje da DRI, bez odlaganja, podnese zahtev za pokretanje prekršajnog postupka ako u postupku revizije otkrije elemente prekršaja.\nS obzirom na mali procenat procesuiranih prijava, od kojih većina završi izricanjem minimalnih kazni, postavlja se pitanje opravdanosti postojanja Državne revizorske institucije.\nTaman da ne dobije nijednu presudu, DRI treba da postoji - kategoričan je Nemanja Nenadić. - Nije posao DRI da samo podnosi prijave, ona ima drugu ulogu: da ukaže onima koji raspolažu narodnim novcem i javnim sredstvima, kako to bolje da čine; da unaprede sistem kontrole tih sredstava. DRI nije primarno represivni organ. Problem je u tome što se u nekim situacijama preporuke DRI ne ispunjavaju u potpunosti. I zaštitnik građana Saša Janković ukazao je da kontrola trošenja budžetskih sredstava koju sprovodi Državna revizorska institucija pokazuje da se sa javnim sredstvima postupa nedomaćinski.\nOn je rekao da su male šanse da će raspolaganje budžetskim sredstvima uskoro biti odgovornije, jer nema dovoljno kontrolnih organa, a svaki dinar uložen u tu svrhu je investicija koja se stotstruko vraća građanima.\nNemanja Nenadić ukazuje da je potrebno da se i druge institucije uključe po pitanju kontrole trošenja državnog novca. - Kod prijava, pogotovo krivičnih, treba više da se uključe javni tužioci, a ne revizori - objašnjava Nenadić. - Tužioci mogu da iščitavaju izveštaje DRI, jer su mnogo bolje upućeni i lakše mogu da pronađu elemente za krivično gonjenje.\nTakođe, Skupština Srbije može da učini mnogo toga, pogotovo Odbor za finansije. Osim što verbalno podržava rad DRI, nije dovoljno učinio da se reše sistemski problemi. Tu, na primer, imamo situaciju različitog obračuna javnog duga po metodologiji koju primenjuju državni revizori, u odnosu na onu koju primenjuje Ministarstvo finansija.


Danas kasno posle podne, posle 17:30 časova, u autobusu koji je saobraćao na međunarodnoj autobuskoj liniji Dortmund-Beograd jedno lice napalo je dva putnika. Vozači autobusa i putnici uspeli su da ga savladaju, čime je omogućeno da putnici napuste vozilo, ali je došlo do preokreta i napadač je uzeo dva vozača kao taoce. Zbog talačke krize policije je više sati, u oba pravca, zatvorila autoput A9 između Hilpolštajna i Gredinga.\nSvetla, kojim je helikopter sa neba osvetljavao mesto na kojem se nalazio autobus, na trenutak su ugašena, posle čega je usledio upad policije. Čule su se tri detonacije nakon čega je usledilo hapšenje napaača, koji je bio naoružan. Policija je saopštila da se, što se detonacija tiče, radilo o šok bombama koje su bačene.\nPrema pisanju nemačkog Bild-a, pošto se radilo o stranom autobusu pregovori sa napadačem nisu bili jednostavni, a i on je, kako tvrdi liste, izgovarao nesuvisle rečenice.\nKako Tanjug saznaje Fahrudin Kahrović, koji je u autobus ušao u Frankfurtu, napao je dva putnika. NJega su vozači i putnici najpre savladali, a potom su sa njim u vozilu ostali samo vozači. Putnici su uspeli da izađu iz autobusa.\nTokom akcije policije niko nije povređen, a napadač je uhapšen. Policija je, preko tvitera, saopštila da je da je u toku pretres autobusa, a Bild je tvrdio da je napadač sa sobom imao naoružanje.


MEDIK - Fimoza\nDo fimoze dolazi usled suženja kožice penisa koja otežava ili onemogućava prevlačenje kožice preko glavića penisa naročito za vreme seksualnog odnosa. Kao normalno privremeno stanje, fimoza se javlja kod odojčadi, ali se može desiti da opstane i kasnije ili čak da se pojavi nakon učestalih infekcija, bolesti (dijabetes, sifilis, rak glavića penisa) ili postupaka koji pri prevlačenju oštećuju vrh kožice. Nekada je neophodno odstranjivanje kožice (obrezivanje).\nKod većine dečaka javlja se urođena fimoza koja gotovo uvek prolazi spontano s razvojem polnih organa. Ipak, u oko 1% slučajeva fimoza opstaje do zrelog doba i uzrokuje infekcije i bol prilikom erekcije i seksualnog odnosa. Nekada se savetovalo namerno povlačenje kožice preko glavića, ali se to danas ne preporučuje zbog rizika od cepanja vrha kožice ili stezanja baze glavića. Kada dođe do toga, stvara se bolan edem kožice koji zahteva hitnu intervenciju da ne bi došlo do oštećenja ili nekroze glavića i kože penisa.\nPojedini narodi iz verskih ili kulturnih razloga praktikuju ritual obrezivanja ili hirurškog odstranjivanja kožice. Ujedno, to je i primarna metoda lečenja patološke fimoze. Međutim, većina medicinskih organizacija ne preporučuje obrezivanje kod dece sa urođenom fimozom. Ukoliko je to neophodno, obrezivanje se može izvršiti u bilo kom dobu, pod opštom ili lokalnom anestezijom. Sve dok rana ne zaceli, a za to je potrebno između dve i četiri nedelje moraju se izbegavati masturbacija i seksualni odnosi. Posle odstranjivanja kože, glavić penisa je uvek ogoljen, i konstantnim trljanjem o odeću vremenom dolazi do debljanja i isušivanja njegove površine koja može izazvati gubitak osetljivosti.\notežano prevlačenje kožice preko glavića\nonemogućeno prevlačenje kožice preko glavića\nhirurško proširenje kožice\nmelem na bazi kortikosteroida\nStroga lična higijena, izbegavanje prisilnog prevlačenja.


VELIKI PEH ZA FRANCUSKU: Nikola Karabatić doživeo tešku povredu, propušta Svetsko prvenstvo | Novosti.RS\nNJegov klub Pari Sen Žermen je potvrdio da će reprezentativac "trikolora" odsustvati sa terena nekoliko meseci. PSŽ je dodao da će Karabatić uskoro biti podvrgnut operaciji.\nObično se sportisti od ove povrede oporavljaju šest meseci, što znači da će sjajni rukometaš propustiti predstojeće Svetsko prvenstvo koje će u januaru 2021. godine biti održano u Egiptu.\nKarabtić, koji je sa selekcijom Francuske osvojio dva puta Olimpijske igre, četiri puta Svetsko prvenstvo i tri puta Evropsko prvenstvo, povredio se tokom pobede svog tima protiv Irvija.\nrukomet RK PSŽ Rukometna reprezentcija Francuske Nikola Karabatić


Bigović se žalio sudu u Strazburu na pritvor u kojem se nalazio tokom trajanja krivičnog postupka protiv njega od 2006. do 2015.godine. On se žalio na zakonitost, loše uslove u pritvoru i nedostatak adekvatne medicinske njege.\nU februaru 2006.godine Bigoviću je određen pritvor zbog opasnosti od bjekstva, a u avgustu iste godine Specijalno državno dužilaštvo protiv njega i drugih okrivljenih podiže optužnicu.\n“Tokom perioda od devet godina, protiv Bigovića nadležni crnogorski sudovi su donijeli više odluka, i to: u avgustu 2009. prvu prvostepenu presudu Višeg suda u Podgorici, koja je u februaru 2010. ukinuta rješenjem Apelacionog suda Crne Gore, u maju 2011. drugu prvostepenu presudu Višeg suda u Podgorici, koja je decembru 2011. ukinuta rješenjem Apelacionog suda,u oktobru 2012. treću prvostepenu presudu Višeg suda u Podgorici, koja je u aprilu 2013. potvrđena presudom Apelacionog suda”, saopštila je zastupnica Crne Gore u Strazburu Valentina Pavličić.\nKako je dodala, presudu Apelacionog suda je u aprilu 2014.godine ukinuo Vrhovni sud Crne Gore.\n“Nakon otvaranja pretresa pred drugostepenim sudom, Apelacioni sud je u februaru 2015. donio presudu, koja je u oktobru 2015. potvrđena presudom Vrhovnog suda, koja je konačna odluka u ovom predmetu. U svakoj od navedenih presuda Bigović je proglašen krivim i osuđen na kaznu zatvora od 30 godina. Tokom cjelokupnog trajanja postupka, Bigović se nalazio u pritvoru, koji mu je periodično kontrolisan od strane nadležnih sudova. Takođe, tokom vremena provedenog u pritvoru,Bigović je imao različite zdravstvene probleme”, navodi Pavličić.\nBigović se žalio na nedostatak adekvatne medicinske njege tokom pritvora i loših uslova u zatvorskoj ćeliji. Istakao je da je država bila u obavezi da mu obezbjedi lijek “Vedolizumab” i pokrije troškove njegove nabavke, da pokrije troškove operacije oka kojoj je bio podvrgnut, troškove operacije koljena i troškove njegove rehabilitacije nakon operacije.\nSmatrao je da u zatvoru nije mogao da se hrani u skladu sa dijetom koja je bila propisana od strane ljekara, kao i da zatvorsko osoblje nije moglo biti prisutno njegovim pregledima koji su se obavljali u raznim zdravstvenim ustanovama van prostorija ZIKS-a, smatrajući takvo postupanje zatvorskog osoblja neočovječnim i ponižavajućim.\nEvropski sud je utvrdio, dodaje se u saopštenju, da država nije bila dužna da nadoknadi troškove nabavke lijeka “Vedolizumab”, jer se isti nije nalazio na listi ljekova čije troškove je pokrivao Fond za zdravstveno osiguranje Crne Gore. Evropski sud je primijetio da su neosnovani njegovi navodi kada je u pitanju operacija oka, s obzirom na to da nikada nije tražio naknadu troškova na domaćem nivou.\n“Konačno je Evropski sud utvrdio da je nakon određivanja dijagnoze prema kojoj je Bigoviću bila neophodna operacija koljena, ista sprovedena za manje od mjesec dana, nakon čega je Bigović period rehabilitacije proveo u Institutu za fizikalnu medicinu, rehabilitaciju i reumatologiju Igalo. Istovremeno, troškove liječenja nije zahtjevao pred domaćim organima, već je u svojim čestim obraćanjima Višem sudu u Podgorici isticao da će troškove liječenja i boravka snositi on ili njegova porodica. Evropski sud je takođe utvrdio da je podnosiocu predstavke tokom boravka u pritvoru obezbijeđena adekvatna ishrana u skladu sa propisanom dijetom”, navodi Pavličić.\nEvropski sud je utvrdio kao neosnovane navode Bigovića da je bio podvrgnut nečovječnom i ponižavajućem postupanju usred zdravstvenih pregleda pod nadzorom policijskih službenika.\n“Prema nalaženju Evropskog suda, medicinsko osoblje u javnim zdravstvenim ustanovama nije obučeno da se nosi sa rizikom usled nepredviđenog ponašanja pritvorenih lica, a posebno onih kojima se sudi za najteža krivična djela, kakav je bio Bigović. Iz tih razloga, zdravstveni pregled Bigovića je zahtijevao poseban nadzor zatvorskog osoblja. U konačnom, Evropski sud nije utvrdio povredu člana 3 Konvencije, kada je u pitanju pružena medicinska njega”, piše u saopštenju.\nNa to što se Bigović žalio na uslove boravka, Evropski sud je istakao da su uslovi u crnogorskim zatvorima bolji.\n“Ipak, u ovom dijelu je utvrdio povredu člana 3 Konvencije zbog prenatrpanosti zatvorskih ćelija i nedostatka posebnog sanitarnog prostora, ali isključivo za period od avgusta 2009.godine do februara 2016.godine”, kazala je Pavličić.\nEvropski sud je primjetio da je nakon podizanja optužnice, Bigoviću pritvor produžavan rješenjima nadležnog suda koja nisu precizirala do kada ima trajati pritvor.\n“Istovremeno, kontrola pritvora nije vršena redovno, odnosno u skladu sa relevantnim odredbama ZKP-a”, ističe Pavličić.\nBigović se žalio i na “razumnost“ dužine pritvora, navodeći da mu je trajao preko 10 godina. Takođe se žalio da su razlozi za određivanje i trajanje pritvora ostali nepromjenjeni za cjelokupni period i da nadležni sudovi nisu nastojali da dovoljno obrazlože svoja rješenja o produženju pritvora.\n“Zastupnik je u svom izjašnjenju ukazao da prema praksi Evropskog suda, član 5 stav 3 Konvencije obuhvata samo pritvor u kontekstu člana 5 stav 1 podstav Konvencije, odnosno pritvor prije donošenja prvostepene presude, pri čemu nije od značaja da li je predmetna presuda naknadno ukinuta”, navodi Pavličić.\nEvropski sud je prihvatio ove argumente i zaključio da se u ispitivanju “razumnosti“ dužine pritvora može uzeti u obzir period od pet godina, pet mjeseci i 24 dana.\n“Evropski sud je utvrdio da je u periodu od četiri godine isedam mjeseci pritvor Bigovića bio produžavan isključivo zbog “opasnosti od bjekstva“. Prilikom ispitivanja osnovanosti pritvora, domaći sudovi nisu razmatrali dodatne okolnosti od značaja za odlučivanje, pri čemu su često korištene uopštene formulacije, bez ulaženja u njihovo obrazloženje. U ovom dijelu, Evropski sud je našao da se razlozi domaćih sudova za produženje pritvora Bigoviću ne mogu smatrati “dovoljnim“, usljed čega se ne može opravdati njegovo hapšenje u periodu od preko pet godina”, kazala je Pavličić.\nBigović se žalio i na navodni propust Apelacionog suda da blagovremeno odluči o njegovom zahtjevu za puštanju na slobodu od avgusta 2014. godine. Nakon što je presuda Apelacionog suda od aprila 2013. godine ukinuta od strane Vrhovnog sud Crne Gore, Apelacioni sud je u skladu sa odredbama ZKP-a otvorio pretres.\n“Evropski sud je u ovom dijelu utvrdio da je rješenjem Vrhovnog suda ukinuta predmetna presuda Apelacionog suda, ali ne i presuda Višeg suda u Podgorici od oktobra 2012. godine kojom je Bigović osuđen na 30 godina zatvora. S tim u vezi, Evropski sud je utvrdio da se Bigović nalazio u pritvoru na osnovu “presude nadležnog suda“, zbog čega je predstavka u ovom dijelu odbačena kao očigledno neosnovana”, objasnila je Pavličić.\nBigović je tražio i naknadu materijalne štete u iznosu od 38.646 eura i nematerijalne štete u iznosu od 100.000 eura.\n“Evropski sud nije našao uzročnu vezu između utvrđenih povreda i tražene materijalne štete, usljed čega je ovaj zahjtev odbio kao neosnovan. S druge strane, Evropski sud je našao opravdanim da dosudi iznos od 7.500 eura na ime naknade nematerijalne štete”, zaključuje se u saopštenju.\nPosljednji put izmijenjeno utorak, 19 mart 2019 20:30\nViše iz ove kategorije « Skoro sve optužbe Ljuba Bigovića protiv Crne Gore sud u Strazburu proglasio neosnovanim Herceg Novi: Rasvijetljeno paljenje vozila "Morskog dobra" počinjeno prije tri i po godine »


U Kragujevcu protest bivših radnika fabrike Zastava kamioni – Okvir\nU Kragujevcu protest bivših radnika fabrike Zastava kamioni\nBivši radnici fabrike Zastava kamioni iz Kragujevca protestovali su danas ispred Skupštine grada, tražeći isplatu neisplaćenih zarada koje im duguje fabrika u stečaju.\nIstovremeno, njihova petočlana delegacija, stigla je u Beograd, gde ispred Predsedništva Srbije, čeka da ih primi predsednik Aleksandar Vučić ili neko od njegovih saradnika.\nPrema najnovijim informacijama iz Beograda, oni su predali dokumentaciju koju su poneli sa sobom, ali je neizvesno da li će ih predsednik države primiti na razgovor s obzirom da nisu najavili svoju posetu Predsedništvu.\nOdlukom Privrednog suda u Kragujecu priznata su potraživanja 499 radnika, koja ne možemo da naplatimo jer je naše namirenje iz stečajne mase nemoguće. Dugovi fabrike višestruko su veći od vrednosti njene inovine, kazao je Mićić.\nZaposleni su u trećem isplatnom redu, ali za njih ne ostaje ništa jer su obaveze fabrike prema poveriocima preko osam milijardi dinara, a ukupna njena imovina vredi između dve i po i tri milijarde dinara.\nOn je naveo da radnici zbog toga traže da se država, odnosno lokalna samouprava, odrekne dela svojih potraživanja u njihovu korist.\nTaj predlog smo početkom ovog meseca predočili Ministarstvu privrede, ali tamo nismo naišli na razumevanje, rekao je Mićić.\nU Srbiji dato više od 4,3 miliona vakcina protiv kovida-19\nPoslanici sutra o ličnoj karti, poslovnoj tajni i akcizama


CDC: Delta soj mogu da prenose i vakcinisani i nevakcinisani - Kako Narod Kaže\nautor VOA 01.08.2021, 08:46 1.8k Pregleda\nU internom dokumentu u koji je uvid imao Vašington post, CDC apeluje na osoblje da promeni pristup pandemiji zbog delta varijante, kao i da se javnosti predoči opasnost od novog soja. Takođe se navodi da postoje dokazi da oboleli od delta soja često bivaju hospitalizovani ili umiru.\nIpak, CDC ističe i da su vakcine pokazale visok stepen efikasnosti u sprečavanju da se razvije ozbiljna klinička slika ili da se desi smrt. CDC ističe da, iako je šansa da se vakcinisani zaraze znatno manja, i oni mogu prenositi virus kao i nevackinisani, na druge osobe.\nNajpoznatiji stručnjak za infektivne bolesti u SAD Entoni Fauči kazao je da se nada da će američke regulatorne agencije narednog meseca izdati dozvolu za trajnu upotrebu vakcina, umesto sadašnje hitne, i da se nada da bi to takođe moglo da ubedi ljude da se vakcinišu.\nPredsednik SAD Džo Bajden je objavio da zaposleni u federalnim agencijama moraju da budu vakcinisani, a ako to neće, moraju da nose maske i da se redovno testiraju.\nBajden je najavio i da su “verovatne” nove mere i restrikcije zbog situacije sa koronavirusom, ali i rekao da se nada da će “ljudi shvatiti koliko je važno da se vakcinišu”.\nVolmart je poslednja u nizu velikih američkih kompanija koja je propisala obaveznu vakcinaciju za svoje zaposlene u SAD. Prethodno su to najavile i velike tehnološke kompanije.\nDirektor Svetske zdravstvene organizacije Tedros Adanom Gebrejesus je kazao da je “teško postignut napredak u pandemiji u opasnosti da bude poništen zbog delta soja”.\nSZO upozorava da će 47 afričkih zemalja, od 54, propustiti da do septembra vakciniše 10 odsto populacije – što ie cilj postavljen pre nekoliko meseci. U Africi je dat samo 1 odsto od 4 milijarde vakcina koliko je ukupno dato u svetu.\nGlobalno, samo je 1,1 odsto stanovinka siromašnih zemalja dobio bar jednu dozu vakcine.\nUniverzitet Džons Hopkins registrovano je 4,2 miliona umrlih od koronavirusa u svetu i 197 miliona zaraženih.\nPrethodni članak Dnevni horoskop za 31. jul 2021. godine\nSledeći članak U Holandiji otvorena solarna staza za bicikle koja proizvodi struju\nautor KnK 19.09.2021, 08:38\nautor Kako Narod Kaze 15.09.2021, 07:11\nKILOGRAMI SE SAMO TOPE: Ukoliko želite smršati brzo i zdravo, isprobajte rešenje iz prirode…\nautor KnK 14.09.2021, 07:40\nŠvedska ukida većinu restrikcija ovog meseca\nautor KnK 08.09.2021, 07:01\nPljačka Bulgari nakita u Parizu, policija jednog osumnjičenog ranila u nogu\nautor KnK 08.09.2021, 06:57\nautor KnK 06.09.2021, 09:17


Naslovna / SPORT+ / Atletika / Ivana i Strahinja u jutarnjem programu otkrili kako se postaje pravi šampion!\n2019-03-06 11:58 > 11:58\nPored naših atletičara u studiju su se našli i njihovi treneri Goran Obradović, odnosno Miloje Jovančević. Povod za njihovo gostovanje nije potrebno, međutim ovoga puta su došli kao evropski dvoranski šampion (Ivana) i bronzani na istom takmičenju (Strahinja).\n"Tu sam gde jesam jer mi znamo tačno šta radimo. Ta neka želja za večitim napretkom i dokazivanjem. Sve dok sam sposobna da fizički podnesem sve ovo i dok imam zdravu ambiciju, onda ovo što radimo ima smisla", rekla je Ivana Španović i dodala da joj je cilj Hajke Dreksler i njenih 18 odličja.\nIvana je opisala kakav je osećaj biti na pobedničkom postolju (emocije, ponos...), dok je Strahinja dodao da je njemu bilo "sve ovo, samo puta deset".\n"Ništa mu se nije desilo. Sve ove godine sam verovao. Strahinja je borac, svaki njegov lični rekord bio je u šestoj seriji. Već je poznat pod nadimkom Strahinja - šesta serija", rekao je trener Miloje Jovančević, trener Strahinje.\nStrahinja je imao težak put, problem s bubrezima, povredama... ali je na kraju odustao, nije dozvolio da ga negativne misli poremete.\n"Mnogo puta sam sebe uhvatio u takvim mislima. To je sasvim prirodno. Nikada nisam poklekao, samo sam gurao dalje. Uvek je vodila ta vera u sebe, kao i vera drugih ljudi. Kada ste već toliko uložili, bilo bi glupo odustati, ako ne pokušate do kraja", kazao je on.\nOpširnije o tome kako se postaje sportski šampion pogledajte u video prilogu.\nPrethodna Strahinja Jovančević za O2: "Sjajan doček na aerodromu, to mi je možda jači utisak od osvojene medalje!"


Želimo da zadržimo radnike,ali sporazum s Nemačkom poštujemo\nTanjug 16. januara 2020. 17:20\nBEOGRAD – Ministar za rad Zoran Đorđević izjavio je danas da Srbija želi da zadrži svoje građane u zemlji i da to što Nacionalna služba za zapošljavanje (NSZ) objavljuje konkurs za zapošljavanje naših medicinskih radnika u Nemačkoj ne znači da vlada podržava njihov odlazak, već je reč o tome da su Srbija i Nemačka potpisale sporazum 2013. koji se mora poštovati.\nĐorđević je objasnio da je dolaskom na čelo tog Ministarstva njegova želja bila da ukine sporazum između NSZ i Nemačke agencije za zapošljavanje koji omogućava da se godišnje između 100 i 120 naših medicinskih radnika zaposli u nemačkim zdravstvenim ustanovama, ali s obzirom da je reč o sporazumu koji je potpisan na najvišem nivou i da bi njegovo ukidanje uticalo na odnose dve zemlje, sporazum je ostao na snazi.\n„To je nešto što sam morao da progutam… Zahvalan sam predsedniku Srbije Aleksandru Vučiću što je pokrenuo pitanje ekonomskih migracija i što smo dobili odobrenje Vlade Srbije da formiramo Koordinaciono telo za sprečavanje odlaska radne snage i da radimo sve protiv ovog sporazuma“, rekao je Đorđević odgovarajući na pitanja novinara u Beogradu.\n„Dok sam ja na ovom mestu, takvih sporazuma sigurno više neće biti. Ja verujem da imam podršku predsednika Vučića u tome. Mi moramo da radimo da ljude zadržavamo, a ne da potpisujemo sporazume koji njima olakšavaju odlazak“, podvukao je Đorđević.\n„Mi godišnje preko tog sporazuma direktno zapošljavamo između 100 i 120 lica. Ti zaposleni nemaju nikakvih problema i imaju ista prava koja su garantovana i nemačkim državljanima“, rekao je Martinović.


Vesti online / Srpski informativni portal / Odgovor iz Sarajeva: Drina nije srpska reka\nOdgovor iz Sarajeva: Drina nije srpska reka\nTim povodom je iz te stranke saopšteno da Dodik "duboko tone u glib velikodržavnih ideja koje su u 20. veku od te reke napravile najveću masovnu grobnicu nevinih civila, čija je jedina 'krivica' bila što nisu Srbi".\nReke u BiH nisu, kažu, ni srpske, ni bošnjačke, ni hrvatske, već samo bosanskohercegovačke.\n"Jedna od njih - Drina - stogodišnja je državna granica između Bosne i Hercegovine i Srbije. Tako će zauvek i ostati", poručili su iz te stranke.\nIz SDA poručuju Dodiku, drugim zvaničnicima entiteta RS, ali, kako navode, i pojedinim zvaničnicima Republike Srbije, da bim im "konačno moralo postati jasno da nikada i ničim neće moći ugroziti Bosnu i Hercegovinu i njene međunarodno priznate granice".\nOdgovor na pakt iz Tirane: Šta ako Srbi "sruše" granicu na Drini?\n"Iako stalno ponavlja kako želi da se što pre uspostavi novi saziv Veća ministara BiH, svojim potezima i izjavama to praktično onemogućava. Nepoštovanjem zakona i odluka u čijem je donošenju učestvovala i politička partija na čijem je čelu, pokušajima da rešavanje odnosa između Srbije i Kosova poveže sa BiH, Dodik izaziva tenzije koje nikome u BiH, ali ni u regiji ne mogu doneti ništa dobro", stoji u saopštenju koje je prenela Fena.


LEVIJATAN KRŠI EPIDEMIOLOŠKE MERE\nSavez komunističke omladine Jugoslavije (SKOJ) zahteva od nadležnih da sankcionišu pripadnike „Nacionalne odbrane Levijatan“, grupacije poznate po izgredima, zbog kršenja epidemioloških mera i šikaniranja migranata.\n„Narodne straže“, koje čine članovi i simpatizeri SKOJ-a stvorene u cilju zaštite Grobnice narodnih heroja na Kalemegdanu, uočile su, u noćnim satima, grupu od 15 pripadnika „Nacionalne odbrane Levijatan“ ispred tog spomenika. Tokom svoje posete Grobnici narodnih heroja pripadnici „Nacionalne odbrane Levijatan“ nisu počinili bilo kakvo vandalsko delo već su se samo fotografisali ispred spomenika. SKOJ nema problem sa tim činom jer su na taj način pripadnici „Narodne odbrane Levijatan“ iskazali poštovanje i pijetet prema boljima od sebe.\nSa druge strane, niko nema pravo da krši odluku o zabrani okupljanja na javnom mestu više od pet ljudi pa tako ni „Nacionalna odbrana Levijatan“. Njih je na Kalemegdanu bilo petnaestak što je flagrantno kršenje obaveznih epidemioloških mera. Zahtevamo od nadležnih da zbog tog čina, za koje postoje dokazi, odmah sankcionišu prpadnike „Nacionalne odbrane Levijatan“ i da o tome blagovremeno informišu javnost.\nSKOJ takođe od Ministarstva unutrašnjih poslova Srbije traži da spreči pripadnike „Nacionalne odbrane Levijatan“ da noću „patroliraju“ po Beogradu, odnosno da presreću migrante, šikaniraju ih, legitimišu i zahtevaju od njih da budu u svojim kampovima, a ne na gradskim ulicama. „Nacionalna odbrana Levijatan“ se ponaša kao parapolicijska formacija, što je zakonski zabranjeno i kažnjivo, te MUP ima obavezu da huligane koji to čine spreči u tome i protiv istih pokrene odgovarajući postupak pred nadležnim organima.\nSKOJ obaveštava javnost da će sve dok Javno preduzeće „Beogradska tvrđava“ ne postavi kamere na tom mestu nadgledati Grobnicu narodnih heroja i tako je čuvati od vandala, pri tome u potpunosti poštujući zakone Republike Srbije.